zoornalistas: Αμάν, ζαμάν, Ερντογάν!\nΌσο και να γκρινιάζουμε για τον Κοτζιά, την έχει πει τη μεγάλη αλήθεια για τα ελληνοτουρκικά:\nΌτι δηλαδή η Τουρκία δεν πρόκειται ποτέ να κάνει από μόνη της το μεγάλο βήμα και να παραβιάσει τη διεθνή νομιμότητα. Αλλιώς θα κινηθεί, όπως κινείται αιώνες τώρα. Ένα λάκκο περιποιημένο θα σκάψει, φτυάρι,..\nχώματα, όλα κομπλέ, θα σε φωνάξει εσένα, θα σου τον δείξει, με το δάχτυλο προτεταμένο και το νύχι πένθιμο, και θα σε ρωτήσει:\n«Θες να πέσεις μέσα;»\nΚι από εσένα εξαρτάται από εκεί και πέρα, τι ακριβώς θα απαντήσεις.\nΑν θα γυρίσεις δηλαδή στον Τούρκο και θα του πεις «ψάχνεις για κορόιδα;» ή αν θα ορμήξεις ολοσούμπητος όπως το ’74 με το πραξικόπημα του Σαμψών που έφερε τα μεμέτια στην Κύπρο. Και σχεδόν μισό αιώνα αργότερα, ακόμη εκεί τα βρίσκει. Μια από τις παλαιότερες και πλέον οδυνηρές πληγές της οικουμένης ολόκληρης, που έχει αφήσει πολύ πίσω της άλλα λαμπρά παραδείγματα διχασμού όπως το τείχος του Βερολίνου. Μόνο οι Κορεάτες δεν μας ζηλεύουν, αλλά εκεί έχει Κιμ δεν έχει παίξε γέλασε…\nΟπότε τα ίδια Παντελάκη μου, τα ίδια Παντελή μου δεκάδες χρόνια τώρα με τους γείτονες. Μια στρατηγική που τους έχει αποφέρει κέρδη χειροπιαστά στην Κύπρο και γκρίζα στο Αιγαίο και δεν δείχνουν καμία πρόθεση να την εγκαταλείψουν. Φρόντισαν άλλωστε για αύριο, που συζητιούνται οι κυρώσεις εναντίον της χώρας του στην Ευρωπαϊκή Ένωση, να ξεκινήσουν άσκηση με πραγματικά πυρά στα πέριξ του Καστελόριζου. Σαν να θέλουν να υποστηρίξουν και επί του πρακτέου εκείνη τη θεωρία ότι μπορούν ν’ αντέξουν δυόμιση μέτωπα ταυτόχρονα.\nΈνα δηλαδή μέσα στα σπλάχνα τους με την κουρδική μειονότητα, μισό στη Συρία που όλο κωλοτρίβονται να χωθούν λίγο περισσότερο και άλλο ένα στο Αιγαίο ή στην Κύπρο, γουατέβερ κάμς φερστ που θα έλεγε και ο μάγος Κίσινγκερ. Ο άνθρωπος που μας φόρτωσε την κατοχή πριν από σχεδόν μισό αιώνα, το είπαμε, κι ακόμη ζει για να χαίρεται τους καρπούς των κόπων του. Ίσως να συμβουλεύει κιόλας τον Ερντογάν, πώς να συμπεριφέρεται στους μεγάλους της οικουμένης. Αρκεί να πέφτει το παραδάκι κι ο Χένρυ δεν έχει συνειδησιακά προβλήματα κανενός είδους…\nΕίναι πάντως στριμωγμένος ο Ταγίπ και αυτό φαίνεται και από τη διαρροή ότι το τουρκοκυπριακό ψευδοκράτος θέλει να φισκάρει την Αμμόχωστο με εποίκους. Αύριο μπορεί να στείλει και καμιά χιλιάδα μαλάκες στην Ίμβρο, μεθαύριο άλλους τόσους στην Τένεδο, κάνα σύνταγμα στα Πριγκιποννήσια όπου έχουν απομείνει κάποιοι ελάχιστοι Έλληνες, ύστερα μπορεί να κατεδαφίσει την Αγιά Σοφιά και να την κάνει οικοδομικά υλικά για το καινούριο γήπεδο της Φενέρ Μπαχτσέ, που να τον πιάσεις και που να τον βρεις τον σουλτάνο!\nΣτο πορτοφόλι ίσως, μιας και οι κυρώσεις οι αυριανές ενδέχεται να αφορούν σε πάγωμα κονδυλίων προς την Τουρκία. Λεφτά που τα έχει ανάγκη, με την ξεφτίλα της λίρας και το αγκομαχητό της οικονομίας της. Άσε που μπορεί να την πληρώσουν και κάποια φυσικά πρόσωπα και να μην τους επιτρέπεται να τρέχουν στη Μύκονο κάθε τρεις και λίγο. Στην περίπτωση αυτή θα κλάψει ο Ρέμος, αλλά πατριώτης είναι ας βάλει μια φορά πλάτη κι αυτός για την Ψωροκώσταινα…\nΥ.Γ.1: Όπως έγραψε και ο Γιάννης Τριάντης, όσο και να κλάνουν οι Ευρωπαίοι οι ΗΠΑ είναι το κλειδί. Αν τα βρούνε Τραμπ και Ερντογάν στο τέλος του μήνα στην Ιαπωνία την έχουμε βάψει. Αν δεν τα βρούνε, παίρνουμε αναπνοή.\nΥ.Γ.2: Τα βρούνε δεν τα βρούνε πάντως, όλα μπορεί ν’ αλλάξουν εν ριπή οφθαλμού. Ένα σκασμό φορές άλλα έχει ανακοινώσει ο Ντόναλντ κι άλλα έκανε μετά από τρεις μέρες. Λαμπερό παράδειγμα η Κορέα, που την αναφέραμε πιο πάνω!\n- το κείμενο του Χρ. Ξανθάκης είναι από το newpost.gr


ΕΞΟΔΟΣ | Δωρεάν εκδηλώσεις στην Αθήνα το Σαββατοκύριακο!\nΔωρεάν εκδηλώσεις στην Αθήνα το Σαββατοκύριακο!\nΜουσική, χορός και δράσεις για μικρούς και μεγάλους περιλαμβάνει αυτό το Σαββατοκύριακο στο Δήμο της Αθήνας. Δείτε ποιες εκδηλώσεις πραγματοποιούνται.\nΗ Αθήνα γιορτάζει και το χριστουγεννιάτικο πρόγραμμα του Δήμου Αθηναίων έχει ήδη ξεκινήσει με πληθώρα δράσεων για μικρά και μεγάλα παιδιά: συναυλίες, events, εργαστήρια, θεατρικές παραστάσεις και λαϊκά… γλέντια.\nΣυγκεκριμένα για αυτό το Σαββατοκύριακο 12 και 13 Δεκεμβρίου, θα δούμε/ συμμετέχουμε στα εξής:\nΟι παιδικές ομάδες θεάτρου, μουσικής και παραδοσιακών χορών του Πολιτιστικού Κέντρου παρουσιάζουν την χριστουγεννιάτικη γιορτή τους.\nDiscotech/Desert Rose Project: Χορός και γεύσεις στη Γλυφάδα Οι ωραιότερες γωνιές στου Ψυρρή Η Αθήνα αγαπάει τα ‘80s! Δωρεάν ξενάγηση στο Μεταξουργείο!


AKYALI HOTEL GUVERCINLIK - Guvercinlik (Bodrum), Τουρκία\nAdnan Senses Sok. No:30 Meselik Bodrum Mugla, Guvercinlik (Bodrum), Τουρκία\nΤο Akyali Hotel προσφέρει ωραία καταλύματα στην πόλη Guvercinlik (Bodrum).\nΤο κέντρο της πόλης είναι 10 λεπτά με τα πόδια από το ξενοδοχείο. Απέχει 17 χλμ από την πόλη Golturkbuku.\nΤο Akyali Hotel προσφέρει 20 δωμάτια εξοπλισμένα με ιδιωτική θυρίδα ασφαλείας, ρύθμιση κλιματισμού, απευθείας τηλεφωνική γραμμή, τηλεόραση με δορυφορικά κανάλια και γκαρνταρόμπα μαζί με όλα τα αξιοθέατα της πόλης Guvercinlik (Bodrum) σε εύκολη πρόσβαση. Το κατάλυμα προσφέρει τη θέα σε Αιγαίο Πέλαγος από τα δωμάτια. Τα δωμάτια διαθέτουν ιδιωτικά μπάνια με ντους, μπανιέρα και προϊόντα περιποίησης.\nΤο Akyali Hotel βρίσκεται 20-λεπτά οδικώς από το αεροδρόμιο Milas.\nΤο ξενοδοχείο προσφέρει ξαπλώστρες, πετσέτες και ομπρέλες στην παραλία.\nAkyali Hotel, Τουρκία


Πόνος, το Σύνδρομο Καραντίνας, Κίνηση: Dr. Κατερίνα Μουστάκα - της Μίνας Κωστοπούλου - Need Help\nΑρχική » Blog » Πόνος, το Σύνδρομο Καραντίνας, Κίνηση: Dr. Κατερίνα Μουστάκα – της Μίνας Κωστοπούλου\nPosted Από Από Κωστοπούλου Μίνα Posted inΚοινωνία, Υγεία\nΠόνος, το Σύνδρομο Καραντίνας, Κίνηση: η Ιατρός-Χειροπράκτης Dr. Κατερίνα Μουστάκα, μίλησε στην δημοσιογράφο Μίνα Κωστοπούλου.\nΜας είπε ότι η καραντίνα μπορεί να μας προκαλέσει… σύνδρομο, από εκείνη μαθαίνουμε για το «δράμα του αρχαίου σώματός μας σε ένα μοντέρνο κόσμο», μας εξηγεί ότι το… «κάτσε ξεκουράσου» είναι «παλαιολιθική δοξασία». Μετατρέπει τις γνώσεις της σε εύπεπτη πληροφορία για όλες και όλους μας -η γιατρός Κατερίνα Μουστάκα μου απάντησε τα πώς και τα γιατί ένα-ένα.\nΗ Κατερίνα μοιράστηκε μαζί μου την προσωπική της ιστορία για τον πρώτο άνθρωπο που τη «στρατολόγησε» στην κουλτούρα της κίνησης –τον γυμναστή της στο Γυμνάσιο, που «του οφείλει την πορεία της», όπως μου είπε.\nΣτα 23 χρόνια που ασχολείται πλέον με το ανθρώπινο σώμα, έχει υπάρξει «γιατρός εις διπλούν», δηλαδή Ιατρικής και απόφοιτος Κολλεγίου Χειροπρακτικής.\nΜεράκι της; Ο σωματικός πόνος.\nΚαι επειδή ο «Κύριος Π.» όπως τον αποκαλεί, μπορεί να σχετίζεται όχι μόνο με την καραντίνα, αλλά και με την ψυχολογία και με τις επιλογές μας στη ζωή, ακόμα και με την επικοινωνία που έχουμε με το σώμα μας, τη «σωματική μας νοημοσύνη», όπως την ονομάζει, διάβασε τι μου είπε για να το μοιραστούμε.\n-Ποια είναι η σημασία της κίνησης στη ζωή μας; Τι προσφέρει η κίνηση στο ανθρώπινο σώμα;\nΤο σώμα μας είναι μια «μηχανή κίνησης».\nΕξελιχθήκαμε σαν είδος με έντονη, καθημερινή, ποικίλη σωματική δραστηριότητα για χιλιάδες χρόνια. Εξ’ ανάγκης. Γιατί αν καθόμασταν ακίνητοι, ή δεν θα τρώγαμε ή θα μας έτρωγαν.\nΜετά ήρθε ο πολιτισμός. Εδώ και κάποιες δεκαετίες περνάμε τη ζωή μας με «επιλεκτική» κίνηση. Μπορεί και ελάχιστη. Και το θεωρούμε φυσιολογικό. Ίσως και δείγμα προόδου ή εξέλιξης.\nΣήμερα έχουμε καταδικάσει το σώμα μας να κινείται σε μια ακτίνα από τα δάχτυλά μας μέχρι το πληκτρολόγιο του υπολογιστή μας, στο λεγόμενο «κουτί των 50×50 εκατοστών».\nΛίγο σούπερ μάρκετ, πολύ καρέκλα, άλλο τόσο καναπέ κάτι λίγα βήματα που θα κάνουμε μέχρι να φτάσουμε στο αυτοκίνητο ή στα μέσα μεταφοράς, άντε και ένα περπάτημα για να χρησιμοποιήσουμε και το #6.\nΚαι τα μυοσκελετικά συμπτώματα -και όχι μόνο, αφού η άσκηση συνταγογραφείται πλέον, όχι μόνο για την πρόληψη αλλά και για τη διαχείριση χρόνιων παθήσεων από καρδιοπάθειες και διαβήτη έως κατάθλιψη και καρκίνο- εξελίσσονται σε πανδημία. Και αναρωτιόμαστε, στρουθοκαμηλικά, «γιατί;». Γιατί δεν κινούμαστε πια. Ούτε αρκετά, ούτε έντονα, ούτε καθημερινά, ούτε με ποικιλία κινήσεων ή δραστηριοτήτων. Χάνουμε ανεπιστρεπτί βασικές σωματικές λειτουργίες, τις εργοστασιακές μας ρυθμίσεις της κίνησης.\nΚαι χωρίς τις εργοστασιακές ρυθμίσεις κίνησης, το σώμα μας αγωνίζεται σε μια χαμένη μάχη ενάντια στη βαρύτητα.\n-Επομένως, μάλλον δεν αρκεί το περπάτημα για να θεωρήσουμε ότι κινήσαμε το σώμα μας. Οφείλουμε να εντάξουμε την άσκηση στη ζωή μας, ακόμη κι αν δεν μας αρέσει;\nΟ Π.Ο.Υ. (Παγκόσμιος Οργανισμός Υγείας) υποστηρίζει ότι ο μέσος άνθρωπος χρειάζεται μίνιμουμ 150 λεπτά αερόβιας άσκησης την εβδομάδα. Οι έρευνες προτείνουν και άλλες 2-4 φορές την εβδομάδα προπόνηση δύναμης μέτριας/υψηλής έντασης εκτός από το αερόβια.\nΆρα, το περπάτημα δεν αρκεί για να μας διατηρήσει υγιείς. Αλλά για τους ανθρώπους που είτε λόγω της κουλτούρας, είτε λόγω συνθηκών, είτε λόγω περιστάσεων, είτε λόγω περιορισμένης σωματικής νοημοσύνης, η αναψυχική άθληση δεν μπήκε ποτέ στη ζωή τους, το περπάτημα φτάνει και περισσεύει.\nΑλλά έστω περπάτημα με πρόθεση άθλησης, όχι μια χαλαρή βόλτα στις βιτρίνες ή τα βήματα από το αυτοκίνητο στο παγκάκι με καφέ και τούμπαλιν.\nΚαλώς ή κακώς οι 6 στους 10 Έλληνες δεν προβαίνουν σε κανενός είδους σωματική άσκηση, παρ’ όλο που έχει αποδειχθεί και επιστημονικά η συμβολή της όχι μόνο στην ευζωία μας, αλλά και την αντιμετώπιση του πόνου.\nΕδώ ακριβώς έρχεται να δέσει η “σωματική νοημοσύνη” που ανέφερα παραπάνω.\nΣωματική νοημοσύνη είναι προσωπική, ενστικτώδης μεν αλλά και καθ’ όλα αναπτύξιμη, ικανότητά μας να ακούμε το σώμα μας και να σεβόμαστε την ανάγκη του να κινείται και λειτουργεί σε όλο το εύρος των δυνατοτήτων για το οποίο είναι προορισμένο.\n-Πάντως, όταν πονάμε ή νιώθουμε κουρασμένοι συχνά μας λένε “άκου το σώμα σου και ξεκουράσου”…\nΑυτή η φράση αποτυπώνει ακριβώς αυτό που προσωπικά αποκαλώ “παλαιολιθικές δοξασίες”. Ακούω το σώμα μου δεν σημαίνει το υποβάλλω σε ακινησία ως άλλος… Τουταγχαμόν που το μόνο που κάνει είναι να βλέπει τηλεόραση ή να ασχολείται με το κινητό και να κάθεται.\nΗ ακινησία επιβάλλεται μόνο για τις πρώτες 48 ώρες σε τραυματισμό ή οξείες μυοσκελετικές κρίσεις. Κατά τα λοιπά, όταν πραγματικά ακούμε το σώμα μας και είμαστε συντονισμένοι με τις ανάγκες του, το κινούμε, το ενεργοποιούμε για να μην μας εγκαταλείψει πρώτο.\nΜια από τις μεγαλύτερες έρευνες του 2017 έχει αποδείξει ότι η κίνηση είναι το καλύτερο αντίδοτο απέναντι στο σωματικό πόνο, και αποτελεσματικότερη σε σχέση με τα παραδοσιακά αναλγητικά, τα μη στεροειδή αντιφλεγμονώδη, τα στεροειδή αντιφλεγμονώδη, όπως η κορτιζόνη -ακόμη και από τα πιο ισχυρά, τα οπιούχα.\nΗ ακινησία, δε, έχει ξεπεραστεί προ πολλού στη σύγχρονη βιβλιογραφία και επιστημονική έρευνα. Και ευτυχώς η εποχή μας έχει το πλεονέκτημα της τεχνολογίας, που διευκολύνει εξαιρετικά την πρόσβασή μας στη σωστή και εμπεριστατωμένη πληροφορία -ακόμη και μέσα από τα social media.\nΑρκεί να φιλτράρουμε το ποιους εμπιστευόμαστε και ακολουθούμε. Αποδεδειγμένα το 88% από τις πληροφορίες που διαβάζουμε σχετικά με ιατρικά θέματα στον Dr Google είναι ανακριβείς, αναληθείς, αβάσιμες ή ξεπερασμένες.\n-Τί είναι τα σημεία πυροδότησης του πόνου, γνωστά και ως trigger points; Τα οποία συχνά ακούμε, μα λίγο καταλαβαίνουμε. Πού βρίσκονται στο σώμα μας;\nΗ εξειδίκευσή μου έγκειται ακριβώς πάνω σε αυτό το κομμάτι. Στα Mυοπεριτονιακά Σημεία Πυροδότησης Πόνου ή αλλιώς Trigger Points. Πρόκειται για εστιασμένα σημεία μόνιμου σπασμού, που στην ψηλάφηση μοιάζουν με «κόμπους». Είναι ιδιαίτερα επώδυνα και έχουν την ικανότητα να αντανακλούν συμπτώματα (πόνο, μούδιασμα, κάψιμο και σφίξιμο, μάγκωμα και αδυναμία) σε ευρύτερη περιοχή ενίοτε απομακρυσμένη από το σημείο που βρίσκονται.\nΕμφανίζονται σε μυς που έχουν ταλαιπωρηθεί: από σήκωμα βάρους, επαναλαμβανόμενες κινήσεις, απότομη διάταση, ταρζανιές σε γυμναστήριο, ψύξη, ατυχήματα, στρες ή κακή φυσική κατάσταση.\nΔεν έχουν συγκεκριμένο ούτε πεπερασμένο αριθμό.\nΜπορούν να εντοπιστούν παντού στο σώμα μας -αναλόγως του πώς το μεταχειριζόμαστε-.\nΜπορούν να μιμηθούν σχεδόν όλες τις μυοσκελετικές παθήσεις.\n-Μπορούμε να διαχειριστούμε μόνοι μας μυοσκελετικούς πόνους;\nΟ πόνος είναι μια φυσική απόκριση του ανθρώπινου σώματος απέναντι στο κινδυνο -είτε πραγματικό πχ τραυματισμό είτε πλασματικό. Συνιστά μια απόλυτα φυσιολογική βιολογική αντίδραση και το καλύτερο που μπορούμε να κάνουμε είναι εξοικειωθούμε μαζί του.\nΑυτό που εννοώ είναι ότι δεν μπορούμε να τον αποφύγουμε.\nΕπομένως χρειάζεται να τον “αγκαλιάσουμε”, να τον αποδεχθούμε και να μάθουμε πώς να τον διαχειριζόμαστε.\nΤο να εναποθέτουμε τις ελπίδες μας και όλη την ευθύνη στους «ειδικούς» για να μας «κάνουν καλά» μπορεί να λειτουργεί πυροσβεστικά. Όμως, έχει αποδειχθεί ότι αν κατανοήσουμε γιατί πονάμε και αναλάβουμε πιο ενεργό ρόλο στη αποκατάστασή μας, μειώνεται περισσότερο η ένταση των συμπτωμάτων και ο χρόνος αποθεραπείας.\nΈτσι, λοιπόν, όλοι μας μπορούμε για παράδειγμα να ασκήσουμε πχ ισχαιμική πιέση σε σημεία πυροδότησης πόνου ή να βάλουμε πάγο ή να κάνουμε τις ασκήσεις μας – κατόπιν υποδείξεως ειδικού- για να απαλύνουμε τα συμπτώματά μας.\n-Πρόσφατα μίλησες για το “Σύνδρομο της Καραντίνας”. Ένα από τα χαρακτηριστικά του είναι ακριβώς αυτή η σωματική αδράνεια που περιγράφεις. Πώς θα μας εξηγούσες αυτό το σύνδρομο και τι να κάνουμε για να το… ξεπεράσουμε;\nΤο lockdown syndrome είναι μια πραγματική κατάσταση που επιφέρει πραγματικά αποτελέσματα τόσο στο σώμα όσο και στην ψυχολογική ή συναισθηματική μας κατάσταση.\nΠαρ’ όλο που δε συνιστά -ακόμη- επίσημη επιστημονική ορολογία, ολοένα περισσότεροι επαγγελματίες στον υγειονομικό τομέα μελετούν την κατάσταση αυτή, και ανησυχούν για την εξέλιξή της.\nΤο σύνδρομο της καραντίνας χαρακτηρίζεται από ένα εκρηκτικό κοκτέιλ που καταλήγει εξαιρετικά στρεσογόνο: την αδράνεια και την απομόνωση που επιφέρει ο εγκλεισμός.\nΗ ακινησία προκαλεί εκτός από κακή φυσική κατάσταση ΚΑΙ αυξημένο στρες στο σώμα μας. Μπορεί να οδηγήσει σε μια σειρά από σωματικά συμπτώματα: από αύξηση του σωματικού βάρους, μέχρι αύξηση της πίεση, μέχρι μεγαλύτερη πιθανότητα για κατάγματα και χρόνιους πόνους, μέχρι άνοια και αυτοάνοσες παθήσεις.\nΤο σύνδρομο της καραντίνας, όμως, δεν περιορίζεται στα σωματικά συμπτώματα. Ενδείξεις ότι πάσχουμε από αυτό μπορεί να συνιστούν τα εξής:\nακραίες εναλλαγές στη διάθεσή μας\nεκνευρισμός και διαπληκτισμοί με τους ανθρώπους με τους οποίους “μοιραζόμαστε” την καραντίνα\nπολύωρη ενασχόληση με τα Social Media\nκατανάλωση μη ποιοτικού φαγητού\nδιαταραχή των ωρών κατά τις οποίες τρώμε\nΤο μόνο που μπορούμε να κάνουμε για να το ξεπεράσουμε είναι να θέσουμε το σώμα μας σε κίνηση.\nΤώρα που ενδεχομένως έχουμε και περισσότερο χρόνο είναι η κατάλληλη ευκαιρία να εκπαιδευτούμε ώστε να βάλουμε την άσκηση στη ζωή μας.\nΘέλει μια προσοχή, ωστόσο.\nΗ γυμναστική δεν είναι “one size fits all”.\nΔεν είναι τα βίντεο που κυκλοφορούν online για όλους. Για την ακρίβεια δεν είναι για κανέναν που δεν έχει άρτια φυσική κατάσταση και βαθειά γνώση της εργονομίας της κίνησης.\nΌσο αθλητικοί τύποι και αν είμαστε, πιστεύω ότι πάντα υπάρχει η ανάγκη να μας βλέπει και να μας διορθώνει ένας επαγγελματίας της άθλησης. Έστω διαδικτυακά.\nΕυτυχώς, εξαιρετικοί επαγγελματίες παρέχουν διαδικτυακά μαθήματα. Επομένως, η άποψή μου είναι να μην ξεκινήσουμε -αν έχουμε επιβεβαρυμενο ιστορικό- άσκηση χωρίς επίβλεψη.\n-Το δικό σου “μυστικό” για να ξεπεράσεις τα κακως κείμενα του lockdown; Ποια βήματα έχεις εισάγει στην καθημερινή ρουτίνα σου;\nΗ αλήθεια είναι πως τώρα, στη δεύτερη καραντίνα, εργάζομαι. Επομένως δεν έχουν αλλάξει και πολλά στην καθημερινότητά μου, πέραν του αναγκαίου περιορισμού των κοινωνικών επαφών.\nΩστόσο, στην πρώτη καραντίνα, που δεν δούλευα και ήμουν στο σπίτι, αυτό που με “κράτησε” ήταν η γυμναστική. Μπορεί να έκανα γυμναστική μέχρι και τρεις ώρες την ημέρα.\nΌχι απαραίτητα σκληρή άσκηση, αλλά κάποια μορφής άσκηση και κίνηση.\nΣε τέτοιες συνθήκες ψυχοκοινωνικής πίεσης, αβεβαιότητα και στρες απαραίτητος είναι επίσης ο ποιοτικός ύπνος και το καλό φαγητό. Και η επαφή -έστω και διαδικτυακά- με αγαπημένους και θετικούς ανθρώπους.\n-Η δική σου αγαπημένη μορφή κίνησης;\nΠραγματικά δεν μπορώ να επιλέξω. Ξεκίνησα τη “σταδιοδρομία” μου ως αθλήτρια του στίβου, μα σήμερα δεν μπορώ να διανοηθώ ότι δεν θα κάνω λίγο απ’ όλα.\nΚαι yoga και pilates και functional training και το τρέξιμο μου και όλα. Το σώμα μου ζητάει την κίνηση, και όπως είπα πριν, το σώμα μας είναι σχεδιασμένο για απείρως μεγαλύτερη κινητικότητα από την επανάληψη του φτωχού «μενού» καθημερινών δραστηριοτήτων που έχουμε «βολευτεί» να χρησιμοποιούμε.\nΑν παρατηρήσετε ένα παιδί να παίζει θα δείτε ότι κρεμιέται, τραβάει, πηδάει, πετάει αντικείμενα, κάνει βαθειά καθίσματα, αρκουδίζει, ρολάρει, σκαρφαλώνει.\nΓιατί να σταματάμε μετά τα 7 να κάνουμε όλες αυτές τις δραστηριότητες και να επαναπαυόμαστε σε ένα μόνο άθλημα ή σε ένα είδος γυμναστικής;\nΑν έχουμε τη σωματική νοημοσύνη να το ακούσουμε και κατανοούμε τις ανάγκες του, δεν γίνεται να αγνοήσουμε αυτό που ζητάει το σώμα: διαφορετικές μορφές και εντάσεις κίνησης, άσκησης, ενδυνάμωσης.\nΗ αγαπημένη μου μορφή άσκησης λοιπόν είναι η «Προπόνηση Κίνησης». Τελεία.\nΜάθε για την Dr.Κατερίνα Μουστάκα στα:\nΚατερίνα Μουστάκαμίνα κωστοπούλουσωματικός πόνοςΧειροπρακτικός Αθήνα


Ζιντάν: «Είναι δύσκολη στιγμή, πολλοί θα με κατηγορήσουν» - metropolis972.gr\nHome / ΔΙΕΘΝΗ / Ζιντάν: «Είναι δύσκολη στιγμή, πολλοί θα με κατηγορήσουν»\nΤελευταία ενημέρωση: 23 Δεκεμβρίου 2017\n«Δεν μετανιώνω για τίποτα. Είμαι εδώ για να παίρνω αποφάσεις. Ξέρω ότι αύριο πολλοί θα με κατηγορήσουν, αλλά δεν θα αλλάξω κάτι ό,τι και αν γίνει. Δεν ήμασταν τόσο κακοί και αυτό είναι που με πληγώνει περισσότερο. Στο ποδόσφαιρο πολλά αλλάζουν. Το καλοκαίρι η Μπαρτσελόνα ήταν που… βυθιζόταν, τώρα εμείς. Νιώθουμε άσχημα, αλλά δεν το βάζουμε κάτω. Θα πρέπει να επιστρέψουμε πιο δυνατοί. Είναι δύσκολη στιγμή, ήττα με τρία γκολ. Δεν την αξίζαμε, αλλά έτσι είναι η μπάλα. Είμαι με τους παίκτες μου, τα έχουν καταφέρει περίφημα όλο αυτό τον καιρό».\n← Προϊγούμενο Οι όμιλοι της τελικής φάσης του Παγκοσμίου Κυπέλλου\nΕπόμενο → Κίνδυνος αποκλεισμού του Ιράν από το Μουντιάλ λόγω Μασούντ!


8 Μέρη που πρέπει να δεις πριν εξαφανιστούν!\nΌπως και τα ζώα, έτσι και διάφορα μέρη, πόλεις και σημεία της γης ανήκουν στα.. προστατευόμενα είδη. Οι αιτίες; Πολλές και δυσάρεστες. Η αξία τους; Ανεκτίμητη! Το TravelKiki παρουσιάζει 8 πανέμορφα μέρη υπό εξαφάνιση που πρέπει να επισκεφθείς τώρα!\nΌπως και τα ζώα, έτσι και διάφορα μέρη, πόλεις και σημεία της γης ανήκουν στα.. προστατευόμενα είδη. Είναι κοινό μυστικό πως πολλά από τα ομορφότερα αξιοθέατα του πλανήτη μας έχουν ημερομηνία λήξης.\nΟι αιτίες; Περιβαλλοντικές αλλαγές, φυσικά φαινόμενα, υπέρμετρη ανάπτυξη και φυσικά η ανθρώπινη παρέμβαση, μεταξύ άλλων.\nΗ αξία τους; Ανεκτίμητη!\nΤο TravelKiki παρουσιάζει 8 πανέμορφα μέρη υπό εξαφάνιση που πρέπει να επισκεφθείς τώρα!\nΠρολαβαίνεις να τα επισκεφθείς – μόνο θυμήσου: Ταξιδεύουμε υπεύθυνα και με σεβασμό!\n1. Νησί του Πάσχα, Χιλή\nΠασίγνωστο για τα 887 μονολιθικά αγάλματα, γνωστά με το όνομα “moai”, το Νησί του Πάσχα έχει μπροστά του ένα αβέβαιο μέλλον. Πρόκειται για ένα απομακρυσμένο νησί με πληθυσμό που πλησιάζει τους 5,000 κατοίκους, από τους οποίους λιγότεροι από τους μισούς ανήκουν στην ιθαγενή φυλή Ράπα Νούι.\nΟι προσπάθειες ανάπτυξης γίνονται όλο και πιο εντατικές, με την πιο πρόσφατη προσθήκη ενός πολυτελούς θέρετρου να έχει πυροδοτήσει την εισροή τουριστών και επισκεπτών. Φήμες μιλούν για μέτρα ελάττωσης της τουριστικής προσέλευσης, με στόχο την προστασία του μοναδικού αυτού μνημείου και τη διάσωση των αρχαίων γλυπτών.\nΤώρα είναι η καλύτερη εποχή να επισκεφθείς το Νησί του Πάσχα, εάν θέλεις να το απολαύσεις σε όλο του το μεγαλείο. Τόλμησέ το!\nΣύμφωνα με τη NASA, η παγωμένη ήπειρος έχει ήδη αρχίσει να λιώνει.\nΗ επιστημονική κοινότητα δεν αναμένει την εξαφάνισή της στο άμεσο μέλλον, παρόλ’αυτά, ήδη έχουν αρχίσει να λαμβάνονται μέτρα για την ελάττωση του τουριστικού δυναμικού της περιοχής.\nΜπορείς εύκολα να οργανώσεις μία τέτοια πρωτόγνωρη εξόρμηση, έχοντας υπόψη ότι πλέον επιτρέπεται η διέλευση κρουαζιερόπλοιων που μεταφέρουν έως και 500 επιβάτες.\nΗ ευκαιρία δεν έχει χαθεί, η Ανταρκτική ακόμα βρίθει από ζωή και προσφέρει συγκλονιστικά θεάματα γιγάντιων παγόβουνων και μαγευτικών παγωμένων βουνοκορφών. Για πόσο; Κανείς δεν ξέρει! Εάν είναι το όνειρό σου, βάλτο στη λίστα σου το συντομότερο!\n3. Μάτσου Πίτσου και Choquequirao, Περού\nΤο Μάτσου Πίτσου και το “αδερφάκι” του, Choquequirao (γνωστό και ως “το άλλο Μάτσου Πίτσου”) είναι ένα από τα κορυφαία αξιοθέατα στον κόσμο. Η διαδρομή στο Inca Trail είναι εμπειρία ζωής για πολλούς, ένα συναρπαστικό ταξίδι στο χαμένο πολιτισμό των Ίνκας, γεμάτο μυστήριο και μυστικιστική ατμόσφαιρα.\nΕδώ ο κύριος εχθρός είμαστε.. εμείς. Εκατοντάδες χιλιάδες βήματα χαράσσουν πορεία στο ιστορικό μονοπάτι, αυτά των επισκεπτών, των ξεναγών και της μεγάλης ομάδας που συνοδεύει τους αναβάτες και φροντίζει για τη σίτιση, προστασία και επιβίωσή τους.\nΉδη ο αριθμός των επισκεπτών στο Μάτσου Πίτσου έχει περιοριστεί στους 2,500 ημερησίως, ενώ όσοι ενδιαφέρονται πρέπει να δηλώσουν τη συμμετοχή τους από πολύ νωρίς, καθώς οι θέσεις γεμίζουν με την ταχύτητα του φωτός. Τι θα φέρει το μέλλον;\nΟργάνωσε το ταξίδι σου για το Μάτσου Πίτσου όσο είναι νωρίς, εάν θέλεις να σβήσεις αυτήν την εμπειρία ζωής από τη μεγάλη λίστα σου!\n4. Κιλιμάντζαρο, Τανζανία\nΜία δραστηριότητα που απευθύνεται στους πιο έμπειρους αναρριχητές: Ανάβαση στο Κιλιμάντζαρο, το υψηλότερο βουνό της Αφρικής! Οι τρεις ηφαιστειακές κορυφές του είναι καλυμμένοι από παγετώνες, οι μοναδικοί σε τόσο κοντινή απόσταση από τον Ισημερινό, οι οποίοι τροφοδοτούν πολλούς κύριους ποταμούς της Αφρικής, μεταξύ αυτών και το Νείλο.\nΠρόσφατες επιστημονικές μελέτες έδειξαν ότι τα χιόνια λιώνουν και οι παγετώνες ελαττώνονται με αυξανόμενο ρυθμό – θεωρίες αναφέρουν ότι το 85% έχει ήδη λιώσει, ενώ αναμένεται μέσα στα επόμενα 20 χρόνια να έχουν εξαφανιστεί όλα τα χιόνια.\nΕάν είσαι από τους τολμηρούς και έχεις όνειρο ζωής να ανέβεις στο Κιλιμάντζαρο, φρόντισε να οργανωθείς νωρίς:\nΚλείσε αεροπορικά εισιτήρια για Κιλιμάντζαρο\nΒγάλε τουριστική Visa για Τανζανία\nΣυμβουλέψου το γιατρό σου για τα απαραίτητα εμβόλια\nΔήλωσε συμμετοχή για την ανάβαση σε ένα από τα εξειδικευμένα πρακτορεία\nΠρομηθεύσου τον απαραίτητο εξοπλισμό\nΞεκίνα από τώρα προπονήσεις!\n5. Great Barrier Reef, Αυστραλία\nΟ Μεγάλος Κοραλλιογενής Ύφαλος της Αυστραλίας δε μοιάζει με κανένα άλλο κοράλλι που έχετε δει! Ένα μοναδικό φαινόμενο και αγαπημένος προορισμός καταδύσεων, ο Great Barrier Reef προσφέρει μεγάλες συγκινήσεις - και τις πιο όμορφες φωτογραφίες στα άλμπουμ σου.\nΤα κακά νέα είναι ότι δε γλιτώνει του κινδύνου της παγκόσμιας θέρμανσης των ωκεανών, της ρύπανσης των υδάτων και της υπεραλιείας, φαινόμενα που τελικά δρουν διαβρωτικά στο μεγαλύτερο ύφαλο του κόσμου.\nΟι απαισιόδοξοι ισχυρίζονται ότι ο ύφαλος μπορεί να έχει καταστραφεί ολοσχερώς μέσα στα επόμενα 40 χρόνια, παίρνοντας μαζί του και όλα τα θαλάσσια είδη που κατοικούν μέσα του.\nΕμείς διατηρούμε την αισιοδοξία μας και προτείνουμε ανεπιφύλακτα να πάριες μάσκα και βατραχοπέδιλα, να κάνεις το μακρύ ταξίδι μέχρι το Μπρισμπέιν και να απολαύσεις ένα από τα πιο μεγαλειώδη θεάματα της φύσης! Μόνο μην ξεχνάς: Βλέπουμε, αλλά δεν αγγίζουμε!\n6. Νεκρά Θάλασσα, Ισραήλ, Παλαιστίνη και Ιορδανία\nΕκεί που συναντιούνται Ισραήλ, Παλαιστίνη και Ιορδανία, η Νεκρά Θάλασσα στην πραγματικότητα δεν είναι θάλασσα. Μία από τις μεγαλύτερες και πιο βαθιές λίμνες στον κόσμο, η Νεκρά Θάλασσα ξεχωρίζει για το αλμυρό νερό της. Τόσο αλμυρό που σπάει όλα τα ρεκόρ!\n50 χρόνια πριν οι συνορεύουσες χώρες ξεκίνησαν να αντλούν νερό από τον κύριο παραπόταμο της λίμνης. Από τότε, το διάσημο, υπερ-αλμυρό σώμα της έχει ξεκινήσει να εξατμίζεται.\nΚάθε χρόνο η στάθμη της λίμνης πέφτει σχεδόν 1 μέτρο, καταστρέφοντας ανεπανόρθωτα το οικοσύστημά της. Οι αρχές ετοιμάζονται για τα κατάλληλα μέτρα, όμως το μέλλον είναι για άλλη μια φορά αβέβαιο.\nΘέλεις να επισκεφθείς τη Νεκρά Θάλασσα και να νιώσεις πώς είναι να επιπλέεις σε ύδατα με περιεκτικότητα 30% σε αλάτι; Βιάσου!\n7. Ταζ Μαχάλ, Άγκρα\nΤο πιο όμορφο μαυσωλείο όλου του κόσμου και μοναδικό μνημείο αγνής και αιώνιας αγάπης, είναι το ακαταμάχητο Ταζ Μαχάλ. Οι λέξεις δύσκολα μπορούν να περιγράψουν το έργο τέχνης που δημιούργησε ο Shah Jahan για να τιμήσει τη χαμένη σύζυγο Mumtaz Mahal το 17º αιώνα.\nΩς ένα από τα πιο διάσημα Μνημεία Παγκόσμιας Πολιτιστικής Κληρονομιάς στις λίστες της ΟΥΝΕΣΚΟ, θα περίμενε κανείς ότι τηρούνται τα ανάλογα μέτρα για τη διατήρησή του.\nΗ αλήθεια είναι όμως ότι ο κίνδυνος της διάβρωσης, της μεγάλης ατμοσφαιρικής ρύπανσης και της φτωχής συντήρησης, σε συνδυασμό με τα αστρονομικά πλήθη που το επισκέπτονται κάθε χρόνο, έχουν ωθήσει τον ίδιο τον οργανισμό να προτείνει το κλείσιμο του μνημείου στο κοινό.\nΤαξίδεψε στην Άγκρα όσο είναι καιρός και θα το θυμάσαι μια ζωή!\nΣτη λίστα μας βρίσκεται και ένας προορισμός τόσο κοντινός, που είναι πολύ εύκολο να τον πάρουμε για δεδομένο. Η γραφική Βενετία με τα κανάλια και τις γόνδολες, το διάχυτο ρομαντισμό και το φημισμένο καρναβάλι, τελευταία φαίνεται να μη στέκεται πολύ γερά στα.. πόδια της.\nΟι πλημμύρες στη Βενετία είναι πια πολύ συχνό φαινόμενο, ενώ επιστήμονες μελετούν το κατά πόσο μπορεί η πόλη να μείνει τελικά πάνω από τη στάθμη του νερού! Ας μη γινόμαστε όμως κινδυνολόγοι!\nΈνα ταξίδι στη Βενετία είναι ό,τι πρέπει, ιδιαιτέρως αν συνοδεύεσαι από το αγαπημένο σου πρόσωπο.\nΑφήσου στη μελωδική ατμόσφαιρα της πόλης, διάσχισε το Canal Grande με γόνδολα, θαύμασε τα περίτεχνα ψηφιδωτά στην Basilica di San Marco και απόλαυσε την τοπική κουζίνα.. μόνο μην ξεχάσεις να πάρεις μαζί σου ομπρέλα!


zoornalistas: Τα τηλεπαράθυρα του κυρίου Τάκη\nΟι μάσκες έπεσαν. Ο υπουργός Προστασίας του Πολίτη, Τάκης Θεοδωρικάκος, δεν έχασε χρόνο να εκφράσει την ικανοποίησή του για την «ανεξάρτητη Δικαιοσύνη που έκρινε και αποφάσισε να.. αφεθούν ελεύθεροι οι εφτά αστυνομικοί χωρίς κανέναν περιοριστικό όρο».\nΗ τοποθέτηση του υπουργού δεν συνιστά απλώς παρέμβαση στην ανεξαρτησία της Δικαιοσύνης, την οποία ο ίδιος επικαλείται, ενώ ακόμα στον Ασπρόπυργο οι συγγενείς θρηνούν το παιδί τους. Πρόκειται για την πολιτική κάλυψη της κυβέρνησης Μητσοτάκη σε μια δολοφονία ενός νεαρού άοπλου ανθρώπου -ο οποίος δεν απειλούσε την ασφάλεια κανενός αστυνομικού- από τα όργανα του κράτους.\nΤο πολιτικό μήνυμα που στέλνει η κυβέρνηση προς τους αστυνομικούς είναι «βγείτε στον δρόμο, εφαρμόστε τον νόμο της άγριας Δύσης. Και αν γίνει καμιά "στραβή", εμείς είμαστε εδώ».\nΟ υπουργός Προστασίας του Πολίτη δεν μπορεί να κρύβεται πίσω από τη δικαστική εξουσία που αποφασίζει αν υπάρχει ή όχι λόγος προφυλάκισης. Οφείλει η κυβέρνηση σε ένα δημοκρατικό πολίτευμα να μην ανεχτεί ούτε ως σκέψη την αστυνομική ασυδοσία και αυθαιρεσία.\nΟφείλει ο αρμόδιος υπουργός να υπογραμμίσει προς κάθε κατεύθυνση πως ο αστυνομικός υποχρεούται νομικά, πριν καταφύγει όχι στη χρήση του όπλου, αλλά και στην πρόταξή του, να χρησιμοποιήσει παραινέσεις, προτροπές, χρήση εμποδίων ή και σωματική βία, να μετέλθει δηλαδή όλων εκείνων των ηπιότερων μέσων για να εκπληρώσει το καθήκον του.\nΟ κ. Θεοδωρικάκος δεν είναι συνήγορος υπεράσπισης των κατηγορούμενων για ανθρωποκτονία, αλλά υπουργός της κυβέρνησης και δεν μπορεί να λειτουργεί σαν συνδικαλιστής αστυνομικός σε τηλεπαράθυρο. Με τη στάση του αυτή ο ίδιος μπορεί να γίνεται άξιος συνεχιστής του προκατόχου του, όμως ταυτόχρονα οπλίζει τη σφαίρα στη θαλάμη των ένοπλων φρουρών «της έννομης τάξης». Ενθαρρύνει τον επόμενο Κορκονέα, τον επόμενο Μελίστα...\nΗ αστυνομία που βλέπουμε συχνά πυκνά πλέον, από τη Νέα Σμύρνη ώς τα Εξάρχεια, με τον αστυνομικό που σπάει εν ψυχρώ τζαμαρίες φωνάζοντας «ναι, ρε, είμαι τρελός», αναδεικνύεται η ίδια ως μέρος της ανομίας. Αν η κρατική, αστυνομική βία δικάζεται, αλλά δεν καταδικάζεται -πρώτα και πάνω απ' όλα σε πολιτικό επίπεδο-, γίνεται κανονικότητα. Μια επικίνδυνη κανονικότητα...\n- από την Άποψη της ΕΦ.ΣΥΝ. (29.10.2021) υπό τον τίτλο «Το μήνυμα του Τάκη Θεοδωρικάκου»


Τέλος οι «Αλκυονίδες μέρες» στο Δημοτικό Συμβούλιο. | Kefalonia News\nΤέλος οι «Αλκυονίδες μέρες» στο Δημοτικό Συμβούλιο.\nΗ επανεμφάνιση μετά από τόσο καιρό απουσίας του Μάκη Φόρτε, καθόρισε και την «γραμμή πλεύσης» της «Επόμενης Μέρας». Σκληρή κριτική εκ μέρους του, αλλά παράλληλα δημιουργία ενός κλίματος αντιπολιτευτικό που έλειπε μέχρι τώρα.\nΠολλά σενάρια «βγήκαν» χθες μετά την συνεχή «γκρίνια» του Μάκη ο οποίος ομολογουμένως δεν αφήνει να πέσει κάτω τίποτα.\nΜπορεί ο Πρόεδρος να θορυβήθηκε και να διαδίδει ότι ήταν απαράδεκτος, αλλά θα’θελα να τον ρωτήσω, πρώτη φορά συνεργάζεται μαζί του, πρώην σύντροφοι ήταν. Ο Μάκης ποτέ δεν ήταν «ήσυχος» στην πολιτική του συμπεριφορά, ακόμα και δήμαρχος όταν ήταν δημιουργούσε προβλήματα στην αντιπολίτευση. Ας αφήσουν, λοιπόν, κάποιοι τη «σεναρολογία» για τον Μάκη Φόρτε.\nΠροβλήματα όταν λέω, δεν εννοώ άρνηση σε όλα και σκληρή αντιμετώπιση των πραγμάτων. Ο Μάκης ήταν ευγενικός προς τον αντίπαλο, αλλά δεν τον άφηνε σε χλωρό κλαρί.\nΣύντομα θα δείξει που το «πάει», υποψιάζομαι ότι θα έχουμε εκπλήξεις.\nΗ συνεδρίαση ξεκίνησε με τον Ηλία Καρόγλου από τον ΟΤΕ σχετικά με τις κινητοποιήσεις των εργαζομένων και την συμπεριφορά του Οργανισμού απέναντι τους. Δύσκολες εποχές περνάνε οι εργαζόμενοι όπως μου είπε ο Καρόγλου.\nΣυνέχισε ο Γιώργος Τσιλιμιδός μ’ ένα θέμα εκτός ημερησίας που αφορούσε το Ίδρυμα Νεολαίας και δια βίου μάθησης, για συμμετοχή του Δήμου. Με το θέμα αυτό, ήρθαν τα πάνω κάτω. Πρέπει να πάρουν απόφαση μέχρι 20/1. Εδώ ο Μάκης Φόρτες είχε προβλήματα με τις ερωτήσεις του που δεν είχαν πάρει απάντηση. Επέμενε ο Μάκης διότι όπως είπε η ερώτηση που έκανε είχε ουσία και την κατάλαβε ο Δήμαρχος γιατί, όπως είπε, την συνέδεσε με το άλλο φιάσκο την ηλεκτρονική στάθμευση…..\nΕδώ θ μπορούσα να σταματήσω και να ρωτήσω τον Μάκη Φόρτε ή μάλλον τον Δήμαρχο γιατί μιλάει για φιάσκο; Μέχρι στιγμής δεν έχουμε ενημέρωση.\nΖήτησε να υπάρξει καλή οργάνωση του Δήμου.\nΔεν συμφωνεί η Λαϊκή Συσπείρωση με το θέμα της «δια βίου μάθησης». Όπως είπε ο Τσιλιμιδός «Μπερδεύουν το ρύζι με το μπίζι», δεν το είπε έτσι, αλλά το διόρθωσα ως προς το ….σωστότερο. Τελικά μπορεί να υπάρχουν αντιρρήσεις και διαφορετικές απόψεις όμως ο Μάκης στο τέλος ψηφίζει «ναι». Το ψήφισαν όλοι εκτός Λαϊκής Συσπείρωσης.\nΥπήρξαν δυο θέματα για τον Φιλόδημο, που έθεσε η Λαϊκή Συσπείρωση, μάλιστα ο Μάκης Φόρτες είπε ότι συμφωνεί με τον Κουρούκλη, αλλά και για την πυρκαγιά στην Κρανιά που θορυβήθηκε πολύς κόσμος. Χρειάζεται προσοχή. Ήδη έχουν ληφθεί μέτρα, όπως είπε ο Δήμαρχος. Έγινε καλή συζήτηση.\nΤο μεγάλο … «ματς» έγινε με την Τουριστική Επιτροπή. Έγινε ένας μικρός χαμός με τα ονόματα. Εκεί να δείτε πως ξεδίπλωσε η Ισχυρή Κεφαλονιά το …..ταλέντο της με επικεφαλής το Νίκο Ανουσάκη. Ζήτησε ο Νικόλας να μπει στην Τουριστική ο Βαγγέλης Κεκάτος, ο Δήμαρχος είπε ότι τον Κεκάτο τον προορίζει κάπου αλλού. Αντέδρασε ωστόσο ο Νικόλας με την τοποθέτηση του κ. Γιώργου Γεροντάκη ως αναπληρωματικού, τελικά όμως του παραχώρησε τη θέση του ο Σταύρος Σπαθής.\nΕίπε ο Μάκης, ότι αν νομίζετε ότι θα μπορεί να δουλέψει μια επιτροπή τουρισμού με 23 μέλη, εδώ να το συζητήσουμε. Εμείς δεν την ψηφίζουμε είπε αρκετά «φουρκισμένος» ο Κουρούκλης, τον λόγο; Επειδή σ’ αυτή την επιτροπή δεν συμμετέχουν εργαζόμενοι, αυτοί που κινούν τον τουριστικό προϊόν. Έχει δίκιο.\nΣτο σημείο αυτό σηκωθήκανε οι τόνοι μεταξύ του Μάκη και του Προέδρου. Μάκης «Αν σε ενοχλώ, πες μου το να πάω έξω και να ξανάρθω». Μου αφαιρείς τον λόγο; Μια ζωή είσαι Βαλλιανάτος». Αυτά.\nΠαρενέβη ωστόσο ο Ανουσάκης και ρώτησε αν τον κ. Βαγγέλη Κεκάτο τον έχουν βάλει σε καμιά επιτροπή, ο Δήμαρχος του απάντησε ότι θα φτιάξουν ένα άλλο όργανο το οποίο θα είναι από όλους τους δήμους, που θα μπορούν να πάρουν μέρος κάποιοι που θα έχουν μεγαλύτερη εμπειρία. Αντέδρασε ο Ανουσάκης λέγοντας ότι δήμος Αργοστολίου έχει υποχρέωση και ηθική να τιμήσει έναν άνθρωπο που πραγματικά πήγε το τουρισμό ένα βήμα παραπάνω και τελικά έχει μια τεράστια εμπειρία. Είναι ο πρύτανης του τουρισμού στο νησί. Ο Αλέξανδρος αυτή τη φορά μίλησε και υποστήριξε τον Κεκάτο, έχουμε φτάσει να έχουμε 186 κρουαζιερόπλοια φέτος (χάρη του Κεκάτου). Πρέπει να τον αξιοποιήσουμε.\nΟ Ανουσάκης (άλλο θέμα, από το ένα θέμα στο άλλο πήγαιναν) είπε το Μέγαρο θα μπορούσε να λειτουργήσει σήμερα κι όχι να το κάνετε Πινακοθήκη. Σήμερα το τρώνε κατσαρίδες…..\nΤου «πέταξε» όμως του Φόρτε ο Πρόεδρος ότι αυτό που γίνεται στο Δ.Σ. σήμερα γίνεται μετά από μήνες.\nΤέλος, ο Μάκης Φόρτες αναφερόμενος για τον «πρύτανη του τουρισμού», είπε, «αλίμονο αν ο Κεκάτος όπως ακούστηκε έφερε τα κρουαζιερόπλοια μόνος του εδώ πέρα, τότε είμαστε για τα «σμπάρα», θα’πρεπε σήμερα το 2020 να μην έρθει κανένα κρουαζιερόπλοιο που δεν είναι ο Κεκάτος.\nΤελικά πέταξε ο Μάκης την βόμβα να αναβληθεί η συζήτηση για την Τουριστική Επιτροπή.\nΌμως ψηφίστηκε η Επιτροπή Τουρισμού, όπως προτάθηκε από τον Δήμαρχο με κάποιες αλλαγές.\nΨήφισαν κατά Γρηγορόπουλος, Κουρούκλης, Κεκάτος, Παντελειός, Τρωιάννος . Ο Φόρτες ψήφισε την πρόταση του για αναβολή.\nΤα άτομα που αποτελούν την Τουριστική Επιτροπή\nΝικόλαος Κουρκουμέλης Πρόεδρος της Επιτροπής (Αντιδήμαρχος Τουρισμού)\nΔιονύσης Μινέτος, Διονύσης Λυκούδης – Νίκος Μενάγιας (Αναπληρωματικός) Σπύρος Πεφάνης Αλέξανδρος Παντελειός – Δημήτρης Κεκκάτος (Αναπληρωματικός) Σταύρος Κορκός Κουρής Ένωση Ξενοδόχων Κεφαλονιάς και Ιθάκης: Γεράσιμος Τιμοθεάτος – Κωνσταντίνα Χαρίτου (Αναπληρωματική) Επιμελητήριο Κεφαλονιάς και Ιθάκης: Γεωργία Παγουλάτου – Μεταξάτου Αθηνά (Αναπληρωματική) Λιμενικό Ταμείο Κεφαλονιάς Ιθάκης: Διονύσης Τρωιάνος – Μιχάλης Μοσχονάς (Αναπληρωματικός) Εμπορικός Σύλλογος «Η Κράνη»: Ιάκωβος Νιφοράτος – Μιχάλης Παπαδάτος (Αναπληρωματικός) Σωματείο Επισιτισμού «Αρκείσιος»: Γεράσιμος Σιμωτάς – Γεράσιμος Σπηλιώπουλος (Αναπληρωματικός) Δωμάτια: Σπύρος Κατσούρης – Πλούταρχος Βερούτης (Αναπληρωματικός) Δωμάτια: Ανδρέας Παντελειός – Τερψιχόρη Μαρκάτου (Αναπληρωματική) Δωμάτια: Ελευθέριος Στελλάτος – Μαργαρίτα Βαβάση (Αναπληρωματική) Ιδιώτης: Μαρίνα Βεργωτή Ιδιώτης: Γιώργος Γεροντάκης Ιδιώτες: Αθανάσιος Καραπέτσας – Κρήτη Θωμάτου (Αναπληρωματική) Μπενετάτος Αγγελος- Γιώργος Μπουγιουρντάκης (Αναπληρωματικός) Εριέττα Μεταξά – Παύλος Φωκάς (Αναπληρωματικός) Γεράσιμος Μπεριάτος – Γιώργος Ποταμιάνος (Αναπληρωματικός)\nΥπήρξαν κι άλλα θέματα τα οποία είχαν ….ηπιότερη αντιμετώπιση. Στο τέλος ο Ανουσάκης έδωσε συμβουλές προς την Λαϊκή Συσπείρωση, διότι παραμελεί την εργατική τάξη. Ευτυχώς που ο Νικόλας ώρες ώρες έχει ένα χιούμορ …..μαύρο, κατάμαυρο.\nΤελικά όπως διαπιστώσατε τα ίδια και τα ίδια πρόσωπα συμμετέχουν, παρεμβαίνουν, φωνάζουν, οι υπόλοιποι σύμβουλοι μέχρι σήμερα δεν έχουμε ακούσει τη φωνή τους. Κάθονται απαθείς και μπαινοβγαίνουν στην αίθουσα.


ΑΝΤΙΛΟΓΟΣ ΧΑΝΙΩΝ: Μάγκας: Προέλευση, ιστορία και έννοιες της λέξης\nΜάγκας: Προέλευση, ιστορία και έννοιες της λέξης\nΟ μάγκας, συνήθης κοινωνικός χαρακτήρας της προπολεμικής περιόδου, στυλιζαρισμένη μορφή της περιοδολόγησης του ρεμπέτικου και του μεσοπολέμου ήταν κυρίως άντρας των λαϊκών αστικών στρωμάτων που χαρακτηριζόταν από υπερβολική αυτοπεποίθηση ή έπαρση, καθώς και από ιδιάζουσα εμφάνιση ή συμπεριφορά. Συνηθισμένα στην εμφάνιση του μάγκα ήταν το μακρύ μουστάκι, τα μυτερά παπούτσια με γυρισμένες μύτες, το καβουράκι, το παντελόνι με ρίγα και το κομπολόι Στη μέση φορούσαν τυλιχτό ζωνάρι, κυρίως για να κρύβουν τα μικρά όπλα -μαχαίρια και πιστόλια- που κουβαλούσαν. Περπατούσαν με ιδιόρρυθμο τρόπο, σαν να κουτσαίνουν - από κει και το "κουτσαβάκης", φορώντας μόνο το ένα μανίκι απ' το σακάκι.\nΟι μάγκες εμφανίστηκαν ως κουτσαβάκηδες γύρω στα 1870 και έδρασαν περίπου μέχρι το 1892 οπότε ο τότε διευθυντής της αστυνομίας Μπαϊρακτάρης τους κυνήγησε αλύπητα. Εκτός από τη φυλάκιση και το κούρεμα με την ψιλή, έδωσε εντολή να τους κόβουν το μισό μουστάκι (υποχρεώνοντάς τους να ξυρίσουν και το άλλο μισό - θανάσιμη προσβολή για τους μάγκες της εποχής). Τους έκοβε επίσης τις μύτες απ' τα παπούτσια και το μανίκι που κρεμόταν. Το 1896 πάντως, κατά τους πρώτους ολυμπιακούς αγώνες, της Αθήνας, οι κουτσαβάκηδες επιστρατεύτηκαν απ΄την αστυνομία, προκειμένου να κατασταλεί η ξενόφερτη εγκληματικότητα!\nΗ ελληνική λαϊκή μουσική έχει αφιερώσει αρκετά τραγούδια της στην περιγραφή και τις συνήθειες του μάγκα (βλ. Του Βοτανικού ο Μάγκας, Ε ντε λα μαγκέ ντε Βοτανίκ, Πού ΄σουν μάγκα το Χειμώνα, ή Μάγκας βγήκε για σεργιάνι κ.ά.). Για την ετυμολογία υπάρχουν αρκετές απόψεις: 1.Από τη μάγκα «ενωμοτία άτακτων πολεμιστών» (λέξη αλβανοτουρκικής προέλευσης:μάγκας < αλβανική mangë < τουρκική manga).Κατά την εποχή του απελευθερωτικού μας αγώνα, οι στρατολογούμενοι από τους οπλαρχηγούς διαιρούνταν σε ενωμοτίες άτακτων πολεμιστών,που η κάθε μια τους ονομαζόταν "μάγκα".Αυτό θεωρώ πως είναι η πιο λογική ερμηνεία, η πιθανότερη προέλευση της λέξης.Ο λαός θαύμαζε τους αγέρωχους, ελεύθερους κλέφτες αγωνιστές-"μάγκες". Από εκεί και η καλή έννοια του (πραγματικού) μάγκα, με μεταφορική παρόμοια σημασία...\n2.Από το λατινικό mango, -onis «έμπορας σκλάβων, έμπορας απατηλός» (Ν. Ανδριώτης).\n3.Από τη ...μάνικα (θεωρώ μη εξηγήσιμη ιστορικά-λογικά αυτή την εκδοχή, όπως και την προηγούμενη) κατά τον Γ. Μπαμπινιώτη, με την ερμηνεία ότι υπήρχε η συνήθεια να δίνονται σε ευγενείς ιππότες τα μανίκια των κυριών της αυλής.\n-Σήμερα ο ίδιος όρος εφαρμόζεται, μεταφορικά, για τον λαϊκό παλικαρά, άτομο που επιδεικνύει προκλητικά ή επιθετικά τη δύναμή του (τη «μαγκιά» του) στον κοινωνικό περίγυρο. Χρησιμοποιείται καμιά φορά και υποτιμητικά σε φράσεις όπως «κάνει το μάγκα», «τζάμπα μάγκες». Επίσης συνηθίζονται οι σύνθετες λέξεις «βαρύμαγκας» και «ψευτόμαγκας».\nΑναρτήθηκε από ΑΝΤΙΛΟΓΟΣ ΧΑΝΙΩΝ στις 10:50 μ.μ.


Μαξίμου για τη Ζωή Κωνσταντοπούλου. Ηταν ένα λάθος, συμπεριφέρεται σαν δικτάτορας - trikalaIN\nΜαξίμου για τη Ζωή Κωνσταντοπούλου. Ηταν ένα λάθος, συμπεριφέρεται σαν δικτάτορας\nΣκληρή απάντηση κύκλων του Μαξίμου στην Ζωή Κωνσταντοπούλου. Ηταν ένα λάθος, συμπεριφέρεται σαν δικτάτορας.\n«Η Πρόεδρος της Βουλής συμπεριφέρεται ως δικτάτορας, θεωρεί πως είναι το θεσμικό επίκεντρο του πολιτεύματος, ενώ είναι απλά μια λάθος επιλογή» αναφέρουν κύκλοι του Μαξίμου, σε μια σκληρή απάντηση στη Ζωή Κωνσταντοπούλου.\n«Θεματοφύλακας του Συντάγματος είναι ο ΠτΔ» αναφέρουν στελέχη απαντώντας στις αναφορές της Προέδρου της Βουλής τονίζοντας ότι οι δηλώσεις της Ζωής Κωνσταντοπούλου αποτελούν μηδενισμό της διαπραγματευτικής προσπάθειας της κυβέρνησης που δεν τόλμησε να κάνει η πιο σκληρή αντιπολίτευση.\nΠοιοί θα είναι στα ψηφοδέλτια στο νομό Τρικάλων


ΑΡΘΡΟΓΡΑΦΙΑ | ΜΟΡΦΩΤΙΚΟΣ ΕΞΩΡΑΪΣΤΙΚΟΣ ΣΥΛΛΟΓΟΣ ΖΩΝΗΣ ΑΡΚΑΔΙΑΣ\nΣΤΗ ΣΕΛΙΔΑ ΑΥΤΗ, ΘΑ ΔΗΜΟΣΙΕΥΟΝΤΑΙ ΑΡΘΡΑ ΜΕ ΘΕΜΑΤΑ ΤΟΠΙΚΟΥ ΕΝΔΙΑΦΕΡΟΝΤΟΣ ( ΜΕ ΕΥΘΥΝΗ ΤΟΥ ΑΡΘΡΟΓΡΑΦΟΥ ) ΚΑΙ ΘΑ ΥΠΑΡΧΕΙ Η ΔΥΝΑΤΟΤΗΤΑ ΣΧΟΛΙΑΣΜΟΥ ΕΠΙ ΤΟΥ ΣΧΕΤΙΚΟΥ ΘΕΜΑΤΟΣ. ΣΤΕΙΛΤΕ ΜΑΣ ΤΟ ΔΙΚΟ ΣΑΣ ΑΡΘΡΟ ΤΑΧΥΔΡΟΜΙΚΩΣ Ή ΣΤΟ EMAIL ΤΟΥ ΣΥΛΛΟΓΟΥ ΜΑΣ.\n« Ο ΠΛΟΥΤΟΣ ΤΗΣ ΑΝΘΡΩΠΙΑΣ »\nΗΛΙΑΣ Λ. ΛΑΜΠΡΟΠΟΥΛΟΣ\nτου ΗΛΙΑ Λ. ΛΑΜΠΡΟΠΟΥΛΟΥ\nπρ. ΑΝΤΙΠΡΟΕΔΡΟΥ του Μορφωτικού Εξωραϊστικού Συλλόγου Ζώνης Αρκαδίας\nΜέσα από την οικονομία του μόχθου, μπορείς να φτιάξεις τον πλούτο της ανθρωπιάς. Λίγοι άνθρωποι – σήμερα και χθες – αυτόν τον μόχθο τον επένδυσαν για το μέλλον του τόπου και των νέων.\nΑπλά στάθηκα σαν παρατηρητής, όχι μόνον για να τους συγχαρώ και επαινέσω, αλλά να είμαι δίκαιος με τη συνείδησή μου και την αλήθεια: Μπράβο σας, συμπατριώτες – συνάνθρωποι.\nΠάντα οι λίγοι ανοίγουν τους δρόμους για να ακολουθήσουν οι αγέλες κοπαδιών. Όταν οι αγέλες αποκτήσουν συνείδηση και ενταχθούν στα μονοπάτια των λίγων, τότε φτιάχνονται οι ωραιότεροι δρόμοι – λεωφόροι ειρήνης και ευημερίας. Είναι το τέλος του «εγώ» και της άγνοιας.\n«Πολλά είναι τα άδικα στο λίγο ψυχομέτρι,\nδεν κάνουν πολλαπλασιασμό, την διαίρεση μονάχα.\nΤα πάθη μείναν άγρυπνα στο διάσελο του μίσους.\nΤο κάθε χτυποκάρδι τους για το κακό του άλλου\nκαι όταν φτάσει η νυχτιά η μοναξιά θεριεύει.\nΜένουν τα μάτια ανοιχτά, ο νους τους σκοτεινιάζει,\nμετρούν όλο το «έχει» τους στην παγερή σιωπή τους.»\n«Η ΙΣΧΥΣ ΕΝ ΤΗ ΕΝΩΣΕΙ» του Αναστάσιου Π. Αναστόπουλου ( πρ. Αντιπροέδρου του Συλλόγου )\nΌλα αυτά τα χρόνια που λειτουργεί ο Σύλλογός μας έχουν γίνει πάρα πολλά για το χωριό μας: έγγραφες παρεμβάσεις προς την κεντρική εξουσία για διάφορα προβλήματα, συνεργασία με την Δημοτική Αρχή για διάφορα έργα που έγιναν από κοινού για την καλυτέρευση της ποιότητας ζωής στο χωριό, έκδοση βιβλίου, ημερολογίου, δημιουργία ιστοσελίδας, εκδηλώσεις και πολλά άλλα.\nΌμως δεν έχουμε καταφέρει το σημαντικότερο: την ΟΜΟΝΟΙΑ. Είναι πραγματικά λυπηρό τόσο λίγοι (αριθμητικά) άνθρωποι να μην μπορούμε να συνεννοηθούμε, γιατί βάζουμε πρώτα το «εγώ» και όχι το «εμείς» και δυστυχώς αυτό συμβαίνει σε όλη την Ελλάδα. Τελικά όλα αυτά που περνάμε σαν έθνος δεν μας διδάσκουν τίποτα. Αντί να κοιτάμε μονοιασμένοι να πορευτούμε και να βοηθάμε ο ένας τον άλλο, κάνουμε ακριβώς το αντίθετο και, ας μην κρυβόμαστε πίσω από το δάκτυλό μας, αυτό συμβαίνει και στο χωριό μας.\nΑπό το 2005, που είμαι μέλος στο Σύλλογό μας, βλέπω συγχωριανούς μας να μην συμφωνούν με πρόσωπα και αποφάσεις και όχι απλά να μην συμφωνούν αλλά να πολεμούν τον Σύλλογο με κάθε τρόπο. Αυτό κάποια στιγμή πρέπει να σταματήσει.\nΕυελπιστώ από τις νεότερες γενιές όλα αυτά να τα αφήσουμε πίσω και να προχωρήσουμε όλοι μαζί, μονοιασμένοι, για το καλό του χωριού μας και της χώρας μας.\nΑπό το 2008, που είμαι στο Διοικητικό Συμβούλιο του Συλλόγου, έχω νιώσει ότι ο Σύλλογος έχει κάνει δουλειά, βλέποντας αρκετούς υπερήλικες όλα αυτά τα χρόνια να συμμετέχουν στις εκδηλώσεις, παίρνουμε δύναμη και θέληση να συνεχίσουμε.\nΤα τελευταία χρόνια με την κρίση, που για όλους μας είναι πολύ δύσκολα τα πράγματα, από το υστέρημά μας κοιτάμε να δίνουμε την ετήσια συνδρομή μας, γιατί εμείς είμαστε η κινητήρια δύναμη του Συλλόγου και με την συνεισφορά των δωρητών μας, ΠΡΟΧΩΡΑΜΕ ΑΚΟΜΑ ΠΙΟ ΜΠΡΟΣΤΑ.\nΓι’ αυτούς τους λόγους, από όποια θέση και αν είμαστε, αξίζει να βαδίσουμε μπροστά, να αφήσουμε πίσω το «εγώ» και όλοι μαζί να προχωρήσουμε στο «εμείς». Όπως λέει και ο σοφός λαός μας σε μια παροιμία του: «Χτίζει σπίτια η ομόνοια, τα γκρεμίζει η διχόνοια».\nΑναστάσιος Παν. Αναστόπουλος\n΄΄ΠΡΟΤΕΡΑΙΟΤΗΤΕΣ ΕΡΓΩΝ ΜΕ ΤΗΝ ΣΤΗΡΙΞΗ ΟΛΩΝ΄΄ του Τάκη Λ. ΧΑΡΙΤΟΥ (πρ. Ταμείας του Συλλόγου)\nΑγαπητοί μου συμπατριώτες, μετά το βάψιμο της αίθουσας του Συλλόγου μας στο κτίριο στ΄ »Αλώνια», είναι ανάγκη να φτιαχτεί μια βιβλιοθήκη και ράφια για τα CD και DVD που έχει ο Σύλλογος συγκεντρώσει από προσφορές μελών του και φίλων του.Επίσης, στον χώρο της κουζίνας πρέπει να φτιαχτεί νεροχύτης, πάγκος και ντουλάπια.\nΚαι ο χώρος των τριών πηγαδιών που είναι κομμάτι της ιστορίας του χωριού μας να γίνει με πλακόστρωση, να φτιαχτεί κιόσκι και να μπουν παγκάκια.\nΠαρακαλώ τους συμπατριώτες μας να βοηθήσουν την προσπάθεια αυτή του Συλλόγου για να γίνουν όλα αυτά.\nΣας ευχαριστώ όλους εκ των προτέρων και ο Άγιος Δημήτριος, ο Πολιούχος και προστάτης του χωριού μας να σας χαρίζει χρόνια πολλά, υγεία, ευτυχία, χαρά και ό,τι ποθεί ο καθένας χωριστά.\n΄΄ΠΡΩΤΑ Η ΖΩΝΗ΄΄ του Αθανάσιου Π. ΑΡΓΥΡΟΠΟΥΛΟΥ πρ. Προέδρος του Συλλόγου\nΑπό το 2003 που ιδρύθηκε ο Σύλλογός μας, μέχρι και σήμερα, έγιναν αρκετά έργα από αυτόν, συχνά με την προσωπική εργασία των Μελών του Δ.Σ. αλλά και με την υλική βοήθεια μελών μας, τα οποία στήριξαν και στηρίζουν τις προσπάθειές μας. Κύλησαν 11 χρόνια προσφοράς και δόθηκαν αρκετές αφορμές για συναντήσεις και ανταμώματα στις διάφορες εκδηλώσεις του σωματείου μας ( απόκριες-κοπή πίτας, Αη Δημητριού, Ζωναταί- ϊκο αντάμωμα τον Αύγουστο κ.ά. ). Με την έκδοση των Ημερολογίων μας κρατάμε – όλο τον χρόνο – στην επικαιρότητα το χωριό μας και με το βιβλίο που εκδώσαμε το 2010 για τα 200 χρόνια παρουσίας του τόπου μας, κάναμε την Ζώνη γνωστή σε περισσότερο κόσμο. Με την ιστοσελίδα μας zounati.wordpress.com προσεγγίσαμε πολύ ευρύτερο κοινό. Με όλα αυτά αναδείξαμε την ΖΩΝΗ, τις ομορφιές της και τους ανθρώπους της και συνεχίζουμε να προσπαθούμε για το καλό του χωριού μας και όλων των Ζωναταίων. Γιατί Η ΖΩΝΗ ΜΑΣ ΕΝΩΝΕΙ ΚΑΙ ΜΑΣ ΕΜΠΝΕΕΙ.


Read follow site 1847 times\nTου Βασίλη Τσίρκα http://www.sharon-zarabi.com/web/what-are-the-best-paper-writing-services/\nsource Dissertation Speech Pathology Τι σημαίνει το δημοψήφισμα της 5ης Ιουλίου; Σημαίνει καταρχάς ότι ο ελληνικός λαός έχει τη σπάνια ευκαιρία να αποφασίσει άμεσα για την τύχη του. Κάθε πολίτης αυτής της χώρας αναλαμβάνει την ευθύνη απέναντι στον εαυτό του και τις επόμενες γενιές. Η απόφαση, λοιπόν, του πρωθυπουργού Αλέξη Τσίπρα και της ελληνικής κυβέρνησης να θέσουν την πρόταση - τελεσίγραφο των δανειστών στην κρίση του ελληνικού λαού δεν είναι παρά δημοκρατία στην πράξη.\nsource url Σήμερα προτείνουμε σε κάθε έλληνα πολίτη να αποφασίσει με ψυχραιμία και νηφαλιότητα, μακριά από διχαστικές λογικές, για το αν εγκρίνει τη συνέχιση της λογικής των μνημονίων ή όχι. Εμείς λέμε Όχι. Λέμε όχι σε μια συμφωνία που δεν δίνει καμία δυνατότητα ανάπτυξης και ανασυγκρότησης της εθνικής οικονομίας. Που καταδικάζει και αυτήν και τις επόμενες γενιές σε φτώχεια, εξαθλίωση και μετανάστευση. Που μήνα με το μήνα, χρόνο με το χρόνο η μια κακή συμφωνία θα ακολουθεί την επόμενη, κάθε δόση και κάθε αξιολόγηση προγράμματος θα οδηγούν ξανά και ξανά σε ασφυξία τα πλατιά λαϊκά στρώματα, χωρίς να παρέχουν ένα μακροπρόθεσμο σχέδιο ανάκαμψης, χωρίς καμία προοπτική.


Θοδωρής Βασιλακάκης - Sportime, ειδήσεις, νέα, ενημέρωση\nΕιδήσεις και άρθρα για το θέμα Θοδωρής Βασιλακάκης από το Sportime. Διαβάστε τα νέα από το #tag ΘΟΔΩΡΗΣ ΒΑΣΙΛΑΚΑΚΗΣ, άμεσα κι έγκυρα. Πρώτοι στην ενημέρωση.\nΧανιά: Επιβεβαίωση Sportime, «Δελφίνι» ο Βασιλακάκης!\nΕπισημοποιήθηκε ένα από τα πιο δυνατά «μπαμ» του καλοκαιριού στη Super League 2. Δημοσίευση 14/08/2021 - 15:11 στη κατηγορία Super League 2 14/08/2021 15:11 - Νίκος Μαρκάτος\nΜια... ανάσα από τα Χανιά ο Θόδωρος Βασιλακάκης, σύμφωνα με πληροφορίες του Sportime.gr.\nΤο άρθρο για Super League 2 δημοσιεύτηκε στις 01/08/2021 - 13:49 01/08/2021 13:49\nΒασιλακάκης: Το ψάχνει και… ψάχνεται!\nΤο άρθρο για ΠαραFootball δημοσιεύτηκε στις 20/07/2021 - 13:17 20/07/2021 13:17\nΚαλαμάτα: Ψάχνει το «μπαμ» με Βασιλακάκη!\nΠρόταση για διετές συμβόλαιο στον πρώην μέσο της Λαμίας έχει κάνει η Καλαμάτα και περιμένει την απάντηση του 33χρονου μέσου.\nΤο άρθρο για Super League 2 δημοσιεύτηκε στις 13/07/2021 - 14:21 13/07/2021 14:21\nΈνα ματς ακόμη έμεινε για τη Λαμία για να ολοκληρωθεί η σεζόν, αυτό με τον Απόλλωνα Σμύρνης στη Ριζούπολη. Αδιάφορο βαθμολογικά και για τους δύο. Σε αυτό δεδομένη είναι η απουσία του Μπεχαράνο. Ο Βολιβιανός χαφ πήρε κίτρινη στον αγώνα με τον ΟΦΗ και έτσι συμπλήρωσε κάρτες. Η Λαμία, συνεπώς, δεν θα τον έχει στη...\nΤο άρθρο για ΛΑΜΙΑ δημοσιεύτηκε στις 11/05/2021 - 00:01 11/05/2021 00:01\nΟ Θοδωρής Βασιλακάκης μίλησε για τον αποκλεισμό της Λαμίας από τον ΠΑΟΚ, τονίζοντας πως η ομάδα του ήταν αξιοπρεπείς. Ο Θοδωρής Βασιλακάκης ανέφερε πως ο καθένας στην ομάδα προσπάθησε για το καλύτερο, παρά τον αποκλεισμό από τον ΠΑΟΚ. Αναλυτικά τα όσα δήλωσε στην κάμερα της Cosmote TV: «Ομαδικά είδαμε σοβαρά το παιχνίδι παρότι ήταν δύσκολος...\nΤο άρθρο για ΠΑΟΚ δημοσιεύτηκε στις 03/03/2021 - 20:48 03/03/2021 20:48\nΈξι βαθμοί χωρίζουν Λαμία και ΠΑΣ Γιάννινα, αλλά... δεν είναι αυτό που φαίνεται! Η αποστολή για το παιχνίδι με τους Γιαννιώτες.\nΤο άρθρο για ΛΑΜΙΑ δημοσιεύτηκε στις 27/02/2021 - 20:15 27/02/2021 20:15\nΛαμία: Χωρίς τρείς κόντρα στον ΠΑΣ Γιάννινα\nΗ αποστολή με την οποία θα ταξιδέψει στα Γιάννινα για το ματς με τον ΠΑΣ η Λαμία\nΤο άρθρο για ΛΑΜΙΑ δημοσιεύτηκε στις 05/12/2020 - 23:19 05/12/2020 23:19\nΟλοκληρωμένο το ρόστερ βρήκε ο Μπάμπης Τεννές στη Λαμία, ωστόσο έχει ενστάσεις για τις επιλογές που έγιναν το καλοκαίρι, τις οποίες και έχει μεταφέρει στον Πανουργιά Παπαϊωάννου. Ο 67χρονος τεχνικός έχει αποφασίσει να πορευθεί με όσους θεωρεί εκείνος ότι μπορούν να βοηθήσουν την ομάδα της Φθιώτιδας να ξεκολλήσει από την τελευταία θέση. Μολονότι ακόμα δεν...\nΤο άρθρο για ΛΑΜΙΑ δημοσιεύτηκε στις 15/11/2020 - 00:59 15/11/2020 00:59\nΗ Λαμία ολοκλήρωσε την προετοιμασία της για το παιχνίδι με τον Παναθηναϊκό και η είδηση από την αποστολή που ανακοινώθηκε είναι μία, ότι «κόπηκε» ο Βασιλακάκης. Για όσους θυμούνται τι έγινε στο ντεμπούτο του Μπάμπη Τεννέ στους «κυανόλευκους», αυτό δεν αποτελεί έκπληξη. Ο 32χρονος χαφ είχε βγει αλλαγή πριν το φινάλε του πρώτου μέρους. Τα…...\nΤο άρθρο για ΛΑΜΙΑ δημοσιεύτηκε στις 30/10/2020 - 20:23 30/10/2020 20:23


«Ότι η κυβέρνηση Μητσοτάκη είναι εντεταλμένη να ξεπουλήσει τη χώρα» είπε ο Σταμάτης Κραουνάκης, μιλώντας στο ραδιοφωνικό σταθμό «Στο Κόκκινο».\n«Με το ένα μετά το άλλο νομοσχέδιο, η κυβέρνηση Μητσοτάκη ξεπουλάει τη χώρα. Είναι εντεταλμένη γι’ αυτό. Όσο όμως αντισταθούμε και όσο φωνάξουμε θα τους αναγκάσουμε να τα πάρουν πίσω. Γιατί μόλις φοβηθούν τα παίρνουν πίσω. Δεν χρειάζεται να έχουμε εμείς φόβο. Όχι στον φόβο!», είπε ο Σταμάτης Κραουνάκης κατά τη διάρκεια της συνέντευξης και συνέχισε ενθυμούμενος την αντιμετώπιση που είχε ο κ. Μηταράκης από πολίτες της Χίου: «Είδατε τι έγινε με τον Μηταράκη στη Χίο; Του επιτεθήκαν νεοδημοκράτες. Σε λίγο καιρό οι νεοδημοκράτες θα τσαμπουκαλεύουν τους ανθρώπους του Μητσοτάκη στο δρόμο. Άλλωστε μετά την προβοκάτσια που έκανα στο υπουργείο Πολιτισμού και τις επιθέσεις που δέχθηκα, οι περισσότεροι από όσους έγραψαν για να με στηρίξουν ήταν νεοδημοκράτες και κάποιοι μάλιστα υπουργοί».\n«Είχε έρθει μια παρέα προ ημερών και έκανα ένα σχόλιο κάποια στιγμή, οπότε γυρίζει μια κυρία που καθόταν μπροστά και είπε στους διπλανούς της ‘καλέ, αυτός είναι κομμουνιστής’!», είπε ο Σταμάτης Κραουνάκης.\nΟ Σταμάτης Κραουνάκης αναφέρθηκε την ίδια ώρα και στον ΣΥΡΙΖΑ και στο θέμα του αγώνα των δημιουργών για τα πνευματικά δικαιώματα και τη σύσταση της ΕΔΕΜ, κατονόμασε ως «κύρια υπεύθυνη» την Λυδία Κονιόρδου, καθώς όπως είπε «όλο το θέμα ήταν στα χέρια της». Αναφερόμενος στη διεύρυνση του ΣΥΡΙΖΑ, ο Σταμάτης Κραουνάκης είπε ότι γελάει και περιορίστηκε σε ένα ιδιαίτερα αιχμηρό σχόλιο: «Όπου λαλούν πολλοί κοκόροι αργεί να ξημερώσει. Το δέντρο χρειάζεται κλάδεμα. Αν δεν κλαδευτεί θα σαπίσει».\nΠροηγούμενο Βαυαρία: Ο Έλληνας ιατρός που κατεβαίνει στις δημοτικές εκλογές σε ψηφοδέλτιο μεταναστών\nΕπόμενο ΑμεΑ υιοθέτησε σκύλο σε αναπηρικό αμαξίδιο- «Μοιραζόμαστε ακριβώς τον ίδιο τύπο παράλυσης»


Μαντώ Γαστεράτου στο «Μαμά-δες»: Το άγριο bullying που δέχθηκε ως παιδί από συμμαθητές και καθηγητές - all4mama\nΑρχική » TΟP NEA » Νέα » Celebrity News » Μαντώ Γαστεράτου στο «Μαμά-δες»: Το άγριο bullying που δέχθηκε ως παιδί από συμμαθητές και καθηγητές\nΜαντώ Γαστεράτου στο «Μαμά-δες»: Το άγριο bullying που δέχθηκε ως παιδί από συμμαθητές και καθηγητές\nΗ Μαντώ Γαστεράτου σε μια συζήτηση από καρδιάς μίλησε στην εκπομπή «Μαμά-δες» και την Ζωή Κρονάκη για τον γιό της, αλλά και για τα δύσκολα παιδικά της χρόνια και το μπούλινγκ που βίωσε από τα παιδιά στο σχολείο της για την εμφάνιση της\nΌπως είπε «τις 40 πρώτες δύσκολες μέρες που γεννήθηκε ο Γιώργος αυτό που σκεφτόμουν κάθε μέρα είναι αν είμαι επαρκής».\nΖορίστηκε συνδυάζοντας τηλεόραση και παιδί επιστρέφοντας μόλις τρεις μήνες μετά τη γέννηση του γιου της;\n«Περνάω περισσότερο χρόνο με το παιδί. Ήταν καλύτερο να κάνω ένα pause γιατί επέστρεψα πολύ γρήγορα στην τηλεόραση. Ήταν μια τρέλα. Πιέστηκα πάρα πολύ και δεν το βίωσα όπως το βιώνω τώρα. Ήρθα σε επαφή και συνδέθηκα με το παιδί τώρα, τον δεύτερο χρόνο».\n«Έμαθα ότι δεν θα συνεχίσω στην τηλεόραση την ώρα που έβαζα τον μικρό για ύπνο. Πάγωσα. Με ζητούσε το παιδί και με φώναζε και έκανα τις κινήσεις μηχανικά. Φρόντισα αυτή την αίσθηση να μην την κουβαλήσω για αρκετές μέρες» είπε.\nΕξομολογήθηκε όμως ότι πέρασε πολύ δύσκολα στο σχολείο λόγω του bullying που έχει υποστεί όχι μόνο από παιδιά αλλά και από τους δασκάλους. «Μιμούμουν τον αδελφό μου. Προτιμούσα να παίζω με αγορίστικα παιχνίδια. Μου στοίχισε. Αντιμετώπισα πολλά προβλήματα. Αποφάσισα να κουρέψω τα μαλλιά μου αγορίστικα. Ερχόντουσαν τα παιδιά και με ρώταγαν αν είμαι αγόρι ή κορίτσι.\nΣτοιχιζόμασταν αγόρια κορίτσια, είχα πάει στην τελευταία σειρά με τα κορίτσια και είχε έρθει ένας καθηγητής. Με είχε πιάσει από τη φαβορίτα, με ταρακουνούσε και μου είπε “τι σου είπα ρε, τα αγόρια πάνε πίσω” και από τον πόνο δεν μπορούσα να του πω “δεν είμαι αγόρι, είμαι κορίτσι”. Με κοίταξε περίεργα, είχε πάει λίγα μέτρα μακριά και με παρατηρούσαν με ένα συνάδελφό του. Αισθανόμουν τόση ντροπή, τόσο ξένο σώμα».\nΔείτε στο βίντεο όσα εξομολογήθηκε στην Ζωή Κρονάκη.\nγιός, ζωη κρονακη, μαμά, Μαμά-δες, Μαντώ Γαστεράτου


Ιστομαγειρέματα: ΣΑΛΑΝΤ ΜΠΑΡ (εκ του αμέρικαν μπαρ)\nΚουέλλα Ένα 8/1/08, 11:01 π.μ.\nτωρά το ανακάλυψα το blog τούτο! εχάρηκα πολλά! θα αποκτήσω κίνητρο μαγειρικής! θα ήθελα φυσικά, ως κουέλλα, περισσότερες συνταγές με βάση τα χόρτα ( στρουθκιά, μολόσσιες, αγρέλια). Μπε!


Ανανέωσε την συνεργασία του με τον Α.Ο. Ερμή Μελιγούς, ο πρώτος σκόρερ της σεζόν ,Ηλίας Ιατρίδης...\nΑρχική Ποδόσφαιρο Ανανέωσε την συνεργασία του με τον Α.Ο. Ερμή Μελιγούς, ο πρώτος σκόρερ...\nΑνανέωσε την συνεργασία του με τον Α.Ο. Ερμή Μελιγούς, ο πρώτος σκόρερ της σεζόν ,Ηλίας Ιατρίδης…\nΤο Δ.Σ του Α.Ο. Ερμής Μελιγούς, είναι στην ευχάριστη θέση να ανακοινώσει την ανανέωση της συνεργασίας του με τον πρώτο σκόρερ της σεζόν που πέρασε, Ηλία Ιατρίδη.\nΘέλοντας έτσι να τον ευχαριστήσουμε για την προσφορά του και την συμπεριφορά του προς το σωματείο που ανήκει αυτά τα χρόνια. Του ευχόμαστε σωματική και ψυχική υγεία και η νέα χρονιά να είναι ακόμα πιο δημιουργική και παραγωγική.\nΠροηγούμενο άρθροΤα νέα του Φορέα Διαχείρισης Πάρνωνα, Μουστού, Μαινάλου & Μονεμβασίας\nΕπόμενο άρθροΕύη Τατούλη: Μετά τα μνημόνια μία δεύτερη ευκαιρία για τους Έλληνες


Από τον Δημήτρη Μωυσίδη, 13/12/2019 @ 20:25\nΟύτε η παγωνιά, ούτε η βροχή, ούτε οι απεργίες στα τρένα θα με έκαναν να χάσω αυτή τη συναυλία. Θυμάμαι πιτσιρικάς να αγοράζω το “Arise” επειδή μου άρεσε το εξώφυλλο και να παίρνω την έγκριση των μεγαλύτερων μεταλλάδων φίλων μου. Οι Sepultura από τότε ήταν πάντα μέρος της εφηβείας μου και μάλιστα θυμάμαι στον άτυπο πόλεμο (στο μυαλό μας τότε έτσι ήταν) Sepultura ή Slayer εγώ να είμαι πάντα με το μέρος των Βραζιλιάνων. “Chaos AD”, “Beneath The Remains” έγιναν αμέσως αγαπημένα με το πρώτο να το έχω ακούσει χιλιάδες φορές. Τους καινούργιους Sepultura ποτέ δεν τους συμπάθησα, αντιθέτως οτιδήποτε κάνει η οικογένεια Cavalera είτε ως Soulfly είτε ως Cavalera Conspiracy πάντα τους παρακολουθώ με ενδιαφέρον. Λογικό ήταν όταν έμαθα ότι ερχονται Λονδίνο για συναυλία Beneath The Remains, δηλαδή με τραγούδια μόνο Sepultura και από τους δύο αυτούς ιστορικούς δίσκους να συγκινηθώ αφενός και αφετέρου να τρέξω να παρακολουθήσω οτιδήποτε κοντινό στο μυαλό μου στους κανονικούς, ιστορικούς Sepultura.\nΈτσι λοιπόν μετά κόπων και βασάνων, με μποτιλιαρίσματα, με τρένα, με αεροπλάνα και βαπόρια τέλος πάντων κατόρθωσα να φτάσω στο O2 Forum στο βόρειο Λονδίνο, με αρκετή καθυστέρηση είναι η αλήθεια και έτσι έχασα το μισό σετ των Healing Magic, του γκρουπ του Iggor Amadeus Cavalera, ναι καλά μαντέψατε του υιού Cavalera ο οποίος έπαιζε το μπάσο στη τριμελή μπάντα του η οποία δεν κατάφερε να συγκινήσει ούτε εμένα αλλά ούτε κανέναν με το doom, sludge metal τους αφού το venue ήταν ψιλοάδειο ενώ τα γύρω μπαράκια και φαγάδικα γεμάτα. Στο τέλος διέλυσε και το μπάσο του και μας άδειασε τη γωνιά για τους έτερους αδιάφορους της βραδιάς, Conan, οι οποίοι πραγματικά πρέπει να ήταν ότι χειρότερο έχω δει σε live. Μπορεί να φταίει ότι σιχαίνομαι το sludge αλλά γενικά αυτό το πράγμα για 40 λεπτά ήταν ανυπόφορο. Γύρω στις 9 παρά είχαν τελειώσει και ανέλαβαν οι τεχνικοί να ετοιμάσουν τη σκηνή για τα αδέρφια Cavalera. Στο background δέσποζε επιβλητικό ένα πανό που συνδύαζε τα εξώφυλλα του “Arise” και του “Beneath The Remains” με τα γράμματα “Cavalera” στο φόντο των γραμμάτων του “Morbid Visions”.\nΠέρασαν πάνω από 40 λεπτά μέχρι οι πρώτες νότες του “Beneath The Remains” να ακουστούν και η επιβλητική (και αρκετά εύσωμη) φιγούρα του Max Cavalera να εμφανιστεί στη σκηνή. Για τα επόμενα 90 λεπτά αυτόν που ακολούθησε ήταν η μετατροπή μου σε 16χρονο και ένας χείμαρρος συναισθημάτων να ακούω όλα αυτές τις υπερ-κομματάρες της εφηβείας μου ζωντανά μπροστά μου.\nΗ συναυλία ήταν χωρισμένη σε τρία βασικά μέρη. Το πρώτο μέρος κάλυψε μερικούς ύμνους από το Beneath. Τί να πω; Για το “Inner Self”; Για το “Slaves Of Pain”; Το μέρος κόντεψε να πέσει. Ο Iggor βομβάρδιζε ακατάπαυστα τα drums με ένα αξιοσημείωτα χαλαρό στυλ, ο Max οκ δεν είναι και ο πιό βιρτουόζος κιθαρίστας αλλά τα βασικά τα έκανε καλά ενώ ειδική μνεία στον αεικίνητο μπασίστα Mike Leon και φυσικά στον απίθανο κιθαρίστα που λέγεται Marc Rizzo που δεν πρέπει να έκανε ούτε μισό λάθος και ήταν απλά εξαιρετικός. Εξάλλου όλος ο ήχος φαινόταν να ακούγεται μόνο από τη κιθάρα του και τα drums του Igor. Για ευνόητους λόγους αφού και η φωνή του Max έχει γνωρίσει καλύτερες μέρες.\nΩστόσο, παρά τα όποια προβλήματα ήχου, παρά το πολύ μπίρι-μπίρι του πολυλογά Max που καταντούσε κουραστικό το όλο συναίσθημα της συναυλίας ήταν καθηλωτικό. Ήχοι κλασσικοί, άκρως πορωτικοί ύμνοι και ατελείωτο κοπάνημα σε κάθε τραγούδι. Στο β’ μέρος ταξιδέψαμε σε εποχές “Arise” και ένα ρίγος με διαπέρασε ακούγοντας “Obscured by the sun-Apocalyptic clash-Cities fall in ruin-Why must we die?-Obliteration of mankind-Under a pale gray sky-We shall arise!”. Για μένα το highlight της συναυλίας ήταν το “Dead Embryonic Cells”. Αδύνατον να περιγράψω τί έγινε στο O2.\nΌσο περνούσε η ώρα ο Max κουραζόταν και ενίοτε δεν έπαιζε καν κιθάρα ενώ τα κενά ανάμεσα στα τραγούδια γέμιζαν με αχρείαστα fillers όπως ένα out of tune “War Pigs” στη μέση του “Altered State” και με αποκορύφωμα το “Orgasmatron” όπου πραγματικά μας κούρασε αλλά τον συγχωρούμε γιατί μετά παρακάπτοντας την ροή της συναυλίας (κανονικά θα έπαιζαν “Troops Of Doom” και “Roots Bloody Roots”) σε μια πραγματικά impromptu στιγμή όπως φάνηκε από τη κουβεντούλα του με τον αδερφό του, ανέβασε στη σκηνή τους γιούς του Richie και Igor και η σκηνή γέμισε Cavaleras που μας έδωσαν μια διασκεδαστικότατη διασκευή - φόρο τιμής στους Motorhead - του “Ace Of Spades”. Δυστυχώς το “Refuse/Resist” το κατακρεούργησαν αφού στην αρχή του κομματιού δεν μπορούσε ο Max να συγχρονιστεί με τον Igor (!). Αλλά τους συγχωρούμε γιατί είναι αγαπημένο κομμάτι και όπως και να το παίξουν θα μας έφταναν στα ίδια επίπεδα ανατριχίλας και πόρωσης.\nΗ συναυλία τελείωσε με ένα Max ξεθεωμένο και με ένα κοινό να θέλει ακόμα δύο ώρες γεμάτες αν γινόταν με όλα τα ‘παλιά’ των Sepultura. Άραγε πώς θα ήταν η ιστορία του metal αν οι Sepultura δεν κομματιάζονταν στην μέση; Υποθέτω δεν θα μάθουμε ποτέ αλλά εικάζω ότι θα μιλούσαμε για μεγέθη Slayer.\nAltered State (με ένα μικρό War Pigs στη μέση)\nΤα αδέλφια Cavalera παίζουν ολόκληρο το "Roots"\nMax και Igor θα περιοδεύσουν για την 20ή επέτειο του κλασικού δίσκου των Sepultura\n38 ακόμα μπάντες προστίθενται στο Download Festival\nΗ προπώληση των ημερήσιων εισιτηρίων ξεκινάει αυτή την εβδομάδα\nΑπό τον Δημήτρη Μωυσίδη, 13/12/2019


Inspiral Carpets @ Fuzz 10/03 - Mix Grill: Μουσική, Συναυλίες, Θέατρο, Cinema (greek) 12497\nΠέμπτη, 15 Μαρτίου 2012 11:00\nΤο περασμένο Σάββατο λοιπόν το Fuzz φιλοξένησε τους Inspiral Carpets σε ένα γεμάτο χώρο για να υμηθούμε μαζί τις επιτυχίες και τον garage ήχο από τα τέλη των 80’s και να φθάσουμε στο σήμερα.\nΕντάξει το καθυστέρησα λιγάκι αλλά τα κατάφερα…\nΤο περασμένο Σάββατο λοιπόν το Fuzz φιλοξένησε τους Inspiral Carpets σε ένα γεμάτο χώρο για να θυμηθούμε μαζί τις επιτυχίες και τον garage ήχο από τα τέλη των 80’s και να φθάσουμε στο σήμερα.\nΗ μπάντα εμφανίστηκε στη σκηνή λίγο πριν τις 10:30 και ο κόσμος ήταν ήδη αρκετά ενθουσιασμένος. Οι επιτυχίες των Inspiral Carpets είναι αρκετές και τραγούδια όπως το Commercial Reign, Dragging me Down,This is How It Feels, Bitches Brew, Saturn 5, I Want You ,Joe και Find Out Why ήταν σίγουρα από τις καλύτερες στιγμές του live και ξεσήκωσαν το κοινό. Έκτος όμως από τις γνωστές επιτυχίες, το Υou Are So Good For Me ήταν αυτό που έκλεψε την παράσταση από τα τραγούδια που συμπεριλαμβάνονται στο επερχόμενο άλμπουμ.\nΕίχαν έρθει με πολύ καλή διάθεση και ενέργεια την οποία σίγουρα μετέδιδαν και στο κοινό. Βέβαια όταν μιλάμε για «ενέργεια» και «δυναμισμό» στη σκηνή, την πρωτιά κέρδισε χωρίς καμία αμφιβολία ο Martyn Walsh (μπάσο) οποίος έδινε τον καλύτερο του εαυτό. Όσον αφορά τον τραγουδιστή του συγκροτήματος, Stephen Holt θα τον ήθελα λίγο πιο «δραστήριο» . Ο Clint Boon στα πλήκτρα είχε μια πολύ όμορφη επικοινωνία μαζί μας σε όλη τη διάρκεια του live λέγοντας μάλιστα στην αρχή αστειευόμενος «ήρθαμε για να βοηθήσουμε την οικονομία σας».\nΤο highlight της βραδιάς ίσως ήταν το παρακάτω:\nΕνώ λοιπόν απολαμβάναμε την συναυλία με τη παρέα μου, έχουμε παρατηρήσει ένα «τύπο» στο πίσω μέρος της σκηνής και δεξιά, ο οποίος δεν έχει σταματήσει να χορεύει ούτε λεπτό. Η απορία μας λύθηκε όταν λίγο πριν το τέλος ο Clint μας σύστησε τον μπασίστα των Puressence Kevin Matthews,o οποίος είπε να τους ακολουθήσει μέχρι την Αθήνα. Μας καλησπέρισε και o ίδιος σε «άπταιστα» ελληνικά: «Kalispera, Yia mas , ouzo »…\nΤέλος, σε γενικές γραμμές οι Inspiral Carpets έκαναν μια αρκετά καλή εμφάνιση που ευτυχώς κατάφερε συγκεντρώσει αρκετά κόσμο στο Fuzz.


Τροχαίο με 42χρονη τραυματία στο κέντρο της Καρδίτσας το βράδυ της Τετάρτης (17/5)\nΠέμπτη, 18 Μάιος 2017 09:38\nΤροχαίο ατύχημα είχαμε το βράδυ της Τετάρτης (17/5) στην Καρδίτσα με τραυματισμό μιας γυναίκας.\nΣυγκεκριμένα Ι.Χ. φορτηγό αυτοκίνητο ξέφυγε από την πορεία του επί της οδού Κουμουνδούρου και έπεσε πάνω σε φανάρι ελέγχου της κυκλοφορίας.\nΣτο σημείο έσπευσε ασθενοφόρο του ΕΚΑΒ και παρέλαβε τραυματία τη συνοδηγό ηλικίας 42 ετών μεταφέροντάς την για τις πρώτες βοήθειες στο νοσοκομείο. Καλά στην υγεία του είναι ο οδηγός του φορτηγού ηλικίας 47 ετών.\nΠερισσότερα σε αυτή την κατηγορία: « Σοβαρός τραυματισμός 35χρονου στην Καρδίτσα έπειτα από πτώση σε φωταγωγό 4 συλλήψεις στην Καρδίτσα για απάτες και κλοπές σε βάρος ηλικιωμένων »


Σχολές υποκριτικής στην Αμερική • Η μεγαλύτερη μαθητική κοινότητα • iSchool\nΤο iSchool είναι η μεγαλύτερη μαθητική διαδικτυακή κοινότητα με 69,174 εγγεγραμμένα μέλη και 2,484,476 μηνύματα σε 79,255 θέματα. Αυτή τη στιγμή μαζί με εσάς απολαμβάνουν το iSchool άλλα 464 άτομα.\nH MaryKokkou αυτή τη στιγμή δεν είναι συνδεδεμένη. Έχει γράψει 9 μηνύματα.\nH MaryKokkou έγραψε: στις 23:06, 15-11-19:\nΓεια σας ψαχνω συνεχώς στο ιντερνετ να βρω κάποια οποιαδήποτε σχολή υποκριτικής στην Αμερική κ δεν βγάζει τίποτα !!Μήπως ξέρετε κάτι ??\nH CiNeFiL αυτή τη στιγμή δεν είναι συνδεδεμένη. Μας\tγράφει απο Νορβηγία (Ευρώπη). Έχει γράψει 1,796 μηνύματα.\nH CiNeFiL Still forbidden έγραψε: στις 01:50, 18-11-19:\nΔεν ξέρω και πολλά άλλα της Stella Adler είναι πολύ γνωστή ψαξτο αν θες\nMemetchi, constansn, harry akritas, Yuki, Εχέμυθη, paskmak, Thoba19, lnesb, Athena apo, GoddamnRight, fmarulezkd, Φινεύς, Indiana Jones, MaryKokkou, Serotonin, Oupslady, Demy03, Angelaras786, aristea_2000\nΜεταπτυχιακό στην Αμερική - Από george777\nΤο θέμα έχει λάβει 5 απαντήσεις και βρίσκεται στην κατηγορία Αμερική.\nΤο τελευταίο του μήνυμα δημοσιεύτηκε 23-03-19 στις 01:05.\nΤο τελευταίο του μήνυμα δημοσιεύτηκε 22-07-17 στις 00:38.\nΤο τελευταίο του μήνυμα δημοσιεύτηκε 12-08-10 στις 23:35.


Το Politia Tennis Club διαθέτει 4 γήπεδα tennis-ανακατασκευασμένα το 2014 (Οι τεχνικές προδιαγραφές του νέου χλοοτάπητα: Εργοστάσιο παραγωγής Mondo, Μοντέλο: Mondoturf NSF 66 15mm-ITF approved, Xώρα κατασκευής: Ιταλία). Τα μέλη του Club απολαμβάνουν τα καλύτερα γήπεδα της Ελλάδας στην κατηγορία του χλοοτάπητα.\nΓια τη χρήση των γηπέδων μπορείτε να απευθυνθέιτε στη γραμματεία του Politia Tennis Club και να επιλέξετε ημερήσια, μηνιαία ή ετήσια συνδρομή.\nΙδιαίτερα μαθήματα tennis παραδίδονται από τον Πρωταθλητή και προπονητή της Εθνικής Ελλάδος Ανδρών κ. Γιώργο Καλοβελώνη και την ομάδα του (Cardio Tennis ,Personal Training ,Group Tennis, Fitness & Body Know-How, Πρωινά μαθήματα Ladies).\nΞεκινήστε τη μέρα σας με τις καλύτερες προϋποθέσεις για το σώμα σας...\nΤο νέο Fitness Trend λέγεται cardio tennis και στην Ελλάδα έρχεται από το Politia Tennis Club. Ένας συνδυασμός aerobics και tennis, που απογειώνει τον οργανισμό σας, συσφίγγοντας και αναζωογονώντας σας. Η έμπειρη ομάδα προπονητών, οι υπερσύγχρονες εγκαταστάσεις και η υποστήριξη ειδικού διαιτολόγου – διατροφολόγου εγγυώνται μοναδικά αποτελέσματα στον οργανισμό σας από τις πρώτες κιόλας επισκέψεις.\nΣτο Politia Tennis Club λειτουργεί Ακαδημία Tennis, όπου ήδη διακρίνονται οι νέοι πρωταθλητές. Η Ακαδημία Τένις του Γιώργου Καλοβελώνη στο Politia Tennis Club σε συνεργασία με την Παγκόσμια Ομοσπονδία Τένις (ITF: International Tennis Federation), υλοποιεί τα καινούρια της προγράμματα, όσον αφορά στην εκμάθηση του τένις στις ηλικίες 4 έως 10 ετών. Βασισμένη στις καινούριες πρωτοποριακές διδακτικές μεθόδους ανάπτυξης και διάδοσης του Tennis σε όλο τον κόσμο, που είναι παγκοσμίως γνωστή με τον τίτλο “Play and Stay”, δημιουργήθηκε μια πρότυπη σχολή, με εξειδικευμένους συνεργάτες Καθηγητές Φυσικής Αγωγής με ειδικότητα στο Tennis, στην οποία, το παιδί ήδη από 4 χρονών μπορεί να παίξει και να απολαύσει το καταπληκτικό αυτό σπορ, ενώ παράλληλα γυμνάζεται και διασκεδάζει.\nΜόνο σε ένα απόλυτα οικολογικό “πράσινο” περιβάλλον στις εγκαταστάσεις του Politia Tennis Club.\nΓια τη χρήση του γηπέδου μπορείτε να απευθυνθείτε στη γραμματεία του Politia Tennis Club και να επιλέξετε ημερήσια, μηνιαία ή ετήσια συνδρομή.\nΜαθήματα Πολεμικών Τεχνών για μικρούς & μεγάλους\nΗ Σχολή Πολεμικών Τεχνών εδώ και 14 συναπτά έτη λειτουργεί στο Politia Tennis Club. Μέσω της σχολής έχει διακριθεί μεγάλος αριθμός μαθητών σε Πανελλήνια και διασυλλογικά πρωταθλήματα. Υπεύθυνος της σχολής είναι ο κ. Γιώργος Καλημέρης η εμπειρία του οποίου ξεπερνά τα 30 έτη. Είναι αναγνωρισμένος προπονητής πολεμικών τεχνών από τη Γενική Γραμματεία Αθλητισμού, κάτοχος 4ου Degree στην κινέζικη πολεμική τέχνη του Fu Jow Pai και αντιπρόεδρος της Πανελλήνιας Ένωσης Fu Jow Pai.\nH ενασχόληση με το Fu Jow Pai από την παιδική ηλικία συμβάλλει στην μικτή πλευρίωση του εγκεφάλου καθώς και στη σωστή διαπαιδαγώγηση περνώντας θετικά μηνύματα στο υποσυνείδητο των παιδιών. Παράλληλα, το παιδί αναπτύσσει εσωτερική πειθαρχία και αποκτά πρότυπα για την ζωή του. Ευπρόσδεκτοι είναι οι άνθρωποι όλων των ηλικιών που προσδοκούν να συνδυάσουν την γυμναστική στο πλαίσιο των αρχών του Fu Jow Pai.\nΤα μαθήματα παραδίδονται σε μια ειδικά διαμορφωμένη αίθουσα που εξυπηρετεί κατά το μέγιστο τις ανάγκες των μαθητών.\nΗ πισίνα του Politia Tennis Club βρίσκεται σε ένα μοναδικό φυσικό περιβάλλον που αποπνέει υπέροχη αίσθηση ηρεμίας και χαλάρωσης. Είναι ανοιχτή καθημερινά από τον Μάιο έως τον Οκτώβριο.\nΓια χρήση της πισίνας μπορείτε να απευθυνθείτε στη γραμματεία του Club και να επιλέξετε ημερήσια ή μηνιαία συνδρομή.\nΣτο Politia Tennis Club θα βρείτε ακόμη:\nΜικρή πισίνα για παιδιά\nΠρογράμματα Aqua Aerobics\nΦυσικοθεραπεία αποκατάστασης ορθοπεδικών και νευρολογικών παθήσεων (τενοντίτιδα, περιαρθρίτιδα, οσφυαλγία, αυχενικό σύνδρομο, επικονδυλίτιδα κ.ά.)\nTecar therapy (θεραπεία μέσω ραδιοσυχνοτήτων)\nTrigger points (θεραπεία με πιέσεις σε σημεία βελονισμού)\nΣτις εγκαταστάσεις του Politia Tennis Club θα βρείτε επίσης:\nΚατάστημα τενιστικού εξοπλισμού\nTα μέλη του Politia Tennis Club μπορούν να κάνουν χρήση όλων των παραπάνω αθλητικών εγκαταστάσεων. Υπάρχουν επίσης ειδικές τιμές στα μαθήματα, όπως και πολλά ακόμη προνόμια σε όλες τις υπηρεσίες του Club.\nΑριστοτέλους 18, Πολιτεία, Κηφισιά 145 63, Τ: 210 6200.003\n© 2017 Politia Tennis Club. All rights reserved.